Războiul din Ucraina se apropie de finalul celei de-a patra săptămâni.Rusia nu pare să fi făcut progrese majore, spun analiștii militari, deși continuă să bombardeze principalele orașe ale țării pe care a invadat-o.În cursul nopții, s-au auzit explozii puternice în Harkov.Singura victorie pe care o poate revendica Moscova, deocamdată, este blocarea accesului Ucrainei la Marea Azov.Însă nu a obținut controlul asupra Mariupolului, deși au distrus mare parte din oraș.Doar 3.000 de oameni au putut fi evacuați, în timp ce trupele ruse au deschis din nou focul asupra coridorului umanitar.În Herson, singurul mare oraș cucerit, militarii ruși au deschis din nou focul asupra ucrainenilor care protestau.Live Textul Digi24.ro care a acoperit evenimentele din Ucraina poate fi urmărit AICI.


Cele mai recente poziții ale rușilor în Ucraina.Foto: Twitter/Institute for the Study of War

Bombardament în Cernihov, Ucraina.FOTO: Profimedia Images Deschide galeria foto

Volodimir Zelenski va participa la summitul NATO

ACTUALIZARE ORA 23:57 Preşedintele ucrainean, Volodimir Zelenski, urmează să se adreseze prin videoconferinţă liderilor ţărilor din NATO care se reunesc joi la Bruxelles pentru un summit extraordinar dedicat invadării Ucrainei de către Rusia, a făcut cunoscut marţi Alianţa Nord-Atlantică, notează AFP.„Preşedintele Zelenski este invitat să se adreseze la summitul NATO prin legătură video.Aceasta va fi ocazia pentru liderii ţărilor aliate să îl audă vorbind în direct despre situaţia catastrofală în care se află poporul ucrainean din cauza agresiunii Rusiei", a indicat un responsabil NATO într-un comunicat.


Purtătorul de cuvânt al preşedintelui ucrainean, Serghei Nikiforov, citat de agenţia Interfax-Ucraina, a indicat că Volodimir Zelenski va „participa activ" la summit, „minim" cu un discurs şi „maxim" prin „participare deplină, bineînţeles într-un format video", conform Agerpres.Kremlin: Rusia va folosi arma nucleară doar dacă existența sa va fi amenințată

ACTUALIZARE ORA 22:08 Purtătorul de cuvânt al Kremlinului, Dmitri Peskov, a declarat, marți, că Rusia va folosi arma nucleară doar dacă „existența sa ar fi amenințată”, relatează Reuters.La începutul invaziei rusești, Putin a pus forțele nucleare ruse în stare de alertă ridicată, provocând îngrijorări cu privire la intențiile sale.Nu se întrevede un acord de încetare a focului în Ucraina, a transmis Palatul Élysée într-un comunicat de presă, după ce Macron a vorbit marți separat cu președinții Rusiei și Ucrainei.


„Președintele (Macron) rămâne convins de nevoia de a continua în eforturile sale”, mai arată sursa.„Nu există o altă modalitate de ieșire din conflict decât o încetare a focului și negocieri de bună credință între Rusia și Ucraina”, potrivit comunicatului citat de CNN.Conborbirea dintre cei doi lideri de stat a durat o oră.Citește și SUA: Statele occidentale vor anunța noi sancțiuni împotriva Rusiei

Macron a vorbit la telefon cu Putin despre negocierile de pace

ACTUALIZARE ORA 22:00 Președintele rus Vladimir Putin a avut, marți, o convorbire telefonică cu omologul său francez, Emmanuel Macron, despre negocierile de pace dintre Rusia și Ucraina, potrivit agenției de presă Interfax, citate de Reuters.Agenția de presă rusă RIA spune că discuția telefonică a avut loc la cererea administrației prezidențiale de la Paris.


Pentagon: Armata ucraineană a recâștigat teren în fața invadatorilor ruși, după mai multe contraofensive

ACTUALIZARE ORA 20:27 Armata ucraineană a reușit să recâștige teren în fața invadatorilor ruși, mai ales în sudul țării, după mai multe contraofensive, spune purtătorul de cuvânt al Pentagonului, John Kirby.Militarii ucraineni „sunt, deja, în unele situaţii, în ofensivă”, a declarat Kirby la CNN, afirmând că ei „îi urmăresc pe ruşi şi îi resping în afara zonelor unde ruşii se aflau înainte”.„Ştim că ei (n. red.- armata ucraineană) au întreprins contraatacuri (...) în special în ultimele zile la Mikolaiv”, oraş-cheie din sudul Ucrainei, a adăugat el.„Am văzut aceste câştiguri teritoriale crescând în ultimele zile în avantajul Ucrainei”, a precizat John Kirby.


„Aceasta este o dovadă reală a capacităţii lor de a lupta urmărindu-şi planurile, adaptându-se şi, din nou, încercând să respingă forţele ruse”, a declarat oficialul american.SUA nu au informații privind un atac iminent al Rusiei cu arme chimice sau biologice în Ucraina

ACTUALIZARE ORA 19:59 SUA nu au văzut până acum nicio indicație concretă privind un atac iminent al Rusiei cu arme chimice sau biologice în Ucraina, însă monitorizează îndeaproape informațiile care vin din această direcție, a declarat marți un oficial american de rang înalt din Apărare, conform Reuters.Oficialul american a vorbit reporterilor cu condiția anonimității.Acesta a împărtășit evaluarea lui Biden însă a adăugat: „Nu există indicii că există ceva iminent în acea privință acum”.


Secretarul general al ONU cere încetarea „războiului absurd”

ACTUALIZARE ORA 18:48 Rusia nu poate câştiga războiul său din Ucraina, a afirmat marţi secretarul general al ONU Antonio Guterres, care a cerut negocieri de pace imediate, relatează Reuters.„Ucraina nu poate fi cucerită oraş cu oraş, stradă cu stradă, casă cu casă.Există destule oferte pe masă pentru a înceta ostilităţile şi a negocia serios - acum”, a declarat Guterres.„Acest război nu poate fi câştigat.Mai devreme sau mai târziu, va trebui să se mute de pe câmpul de luptă la masa păcii.Continuarea războiului în Ucraina este din punct de vedere moral inacceptabilă, politic de nesusţinut şi militar lipsită de sens”, a subliniat Guterres, citat de Agerpres.Ucraina spune că aproape 300.000 de persoane din Herson rămân fără hrană și medicamente iar Rusia împiedică evacuarea

ACTUALIZARE ORA 17:10 Ministerul de Externe din Ucraina a anunţat marţi că circa 300.000 de persoane din oraşul ocupat Herson rămân fără hrană şi medicamente şi a acuzat Rusia că îi împiedică pe civili să evacueze localitatea spre teritoriul controlat de Kiev, relatează Reuters.


„Cei 300.000 de locuitori ai oraşului Herson se confruntă cu o catastrofă umanitară din cauza blocadei armatei ruse.Hrana şi proviziile medicale aproape s-au terminat, dar cu toate acestea Rusia refuză să deschidă culoare umanitare pentru a evacua civili", a postat pe Twitter purtătorul de cuvânt Oleg Nikolenko.Într-un comunicat al MAE ucrainean trimis marţi Agerpres se menţionează că „nou-născuţii, cărora le lipsesc hrana specifică şi produsele de igienă, şi pacienţii în stare gravă reprezintă populaţia cu risc înalt".MAE ucrainean avertizează că oraşul „se apropie de catastrofă umanitară cu fiecare zi care trece".„Îndemnăm comunitatea internaţională să întreprindă acţiuni decisive împotriva Rusiei, inclusiv prin introducerea de noi sancţiuni economice dureroase, pentru a o forţa să ridice asediul de la Herson şi din alte oraşe ucrainene şi să creeze condiţiile pentru evacuarea sigură a ucrainenilor şi a cetăţenilor străini", se mai menţionează în comunicat.


De asemenea, MAE ucrainean face apel la „guvernele străine ale căror cetăţeni sunt ţinuţi ostatici la Herson de forţele armate ruse să crească presiunea politică asupra Moscovei".Lupte pe străzile din Mariupol între ruși și ucraineni

ACTUALIZARE 16.50 Continuă luptele între ruși și ucraineni pe străzile din Mariupol, oraș distrus de bombardamentele rusești.Noi imagini publicate pe rețelele sociale arată două tancuri care trag pe un bulevard din oraș.Ar fi vorba de două tancuri ucrainene care trag în direcția trupelor ruse.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Kremlinul recunoaște dreptul Ucrainei de a organiza referendum pentru validarea unui eventual acord de pace

ACTUALIZARE 16.03 Rusia a admis marţi că Ucraina are dreptul suveran de a decide convocarea unui referendum asupra unui posibil compromis între cele două ţări pentru încheierea războiului declanşat de Rusia pe 24 februarie, referendum sugerat anterior de preşedintele ucrainean Volodimir Zelenski.


Uniunea Europeană va crea un fond pentru reconstrucția Ucrainei

ACTUALIZARE 15.46 Liderii statelor Uniunii Europene au în vedere constituirea unui „fond fiduciar” pentru a susţine Ucraina şi a ajuta la reconstrucţia aceste ţări după războiul declanşat de Rusia, potrivit unui proiect consultat marţi de AFP, informează Agerpres.Şefii de stat şi de guvern ai ţărilor UE se întâlnesc joi la Bruxelles pentru un summit de două zile dedicat consecinţelor invaziei ruse în Ucraina.„Având în vedere distrugerile şi pierderile enorme suferite de Ucraina în urma agresiunii militare a Rusiei, Uniunea Europeană este determinată să susţină guvernul ucrainean pentru a răspunde nevoilor sale imediate şi, odată ce agresiunea rusă va fi încetat, pentru reconstrucţia unei Ucraine democratice”, se arată în proiectul cu concluzii al summitului european.


Citește și Ambasada SUA în Ucraina acuză armata rusă că a răpit 2.389 de copii din Donețk și Lugansk și i-a deportat în Rusia

O nouă lege controversată în Rusia

ACTUALIZARE 15.44 Deputaţii ruşi au adoptat marţi o lege ce prevede sancţiuni aspre menite să pedepsească „informaţiile mincinoase” cu privire la acţiunile Moscovei în străinătate, o nouă armă represivă în arsenalul rus pentru controlul informaţiilor despre agresiunea sa militară în Ucraina, informează AFP, potrivit Agerpres.Citește și Alexei Navalnîi a fost condamnat de justiția rusă la încă 9 ani de închisoare

Unele orașe din Ucraina mai au rezerve de hrană pentru 3-4 zile

ACTUALIZARE 15.39 Unele orașe din Ucraina mai au rezerve de hrană pentru doar 3-4 zile, potrivit CNN, care citează un ONG umanitar.


Organizația Mercy Corps atrage atenția că sistemul de ajutorare al țării „este complet nefuncțional”.„Una dintre principalele noastre temeri acum este legată de vulnerabilitatea lanțului de aprovizionare.Știm că cele mai multe orașe din zonele unde se duc lupte grele nu au rezerve esențiale, cum ar fi mâncarea, pentru mai mult de trei sau patru zile”, a declarat Steve Gordon, consilier Mercy Corps pentru Ucraina, care se află în Harkov.Citește și La Mariupol, morții sunt lăsați la marginea drumului și acoperiți cu pături.O femeie evacuată povestește despre iadul lăsat în urmă

Explozii puternice se aud în Kiev

ACTUALIZARE 14.55.Câteva explozii puternice au putut fi auzite marți în capitala ucraineană Kiev.Una dintre acestea a fost atât de puternică încât au pornit alarmele mașinilor din centrul orașului, potrivit CNN.


Consilierul ministrului de interne al Ucrainei a precizat că sistemul antiaerian a distrus o rachetă rusească, iar resturile proectilului au căzut în râul Nipru.În ultimele două ore, s-au auzit, de asemenea, intermitent focuri de armă.„Cer tuturor să stea acasă sau în adăposturi”, a transmis primarul Kievului.Capitala se află în continuare sub interdicție de deplasare între ora 20:00 și 7:00.Zelenski a vorbit cu Papa Francisc: Rolul de mediere al Sfântului Scaun pentru a pune capăt suferinței umane ar fi apreciat

ACTUALIZARE 14.40.Președintele ucrainean Volodimir Zelenski a vorbit cu Papa Francisc și a pledat pentru rolul de mediere pe care Sfântul Scaun l-ar putea avea pentru se pune capăt războiului.„I-am spus Sfinției Sale despre situația umanitară dificilă și despre blocarea coridoarelor de salvare de către trupele ruse.


Rolul de mediere al Sfântului Scaun pentru a pune capăt suferinței umane ar fi apreciat”, a declarat Zelenski.El a dezvăluit mesajul pe care Papa Francisc i l-a transmis: „Înțeleg că doriți pacea.Înțeleg că trebuie să vă apărați, că soldații îi apără pe civili, își apără patria.Toată lumea o apără”.„I-am răspuns: Oamenii noștri au devenit armata noastră când au văzut cât de mult rău face inamicul și câtă vârsare de sânge și devastare provoacă Rusia”, a adăugat Zelenski.Totodată, el i-a spus Papei Francisc că 117 copii au murit până acum în timpul războiului și i-a vorbit despre criza umanitară și despre blocarea coridoarelor de salvare de către trupele ruse.La rândul lui, ambasadorul Ucrainei la Vatican a scris un mesaj pe Twitter în care a transmis că Papa Francisc „este cel mai așteptat oaspete din Ucraina”.


ONU: Aproape un sfert din populația Ucrainei a fost strămutată de război

ACTUALIZARE 14.20.Aproape un sfert din populația Ucrainei a fost strămutată în mai puțin de o lună de război, ca urmare a invaziei ruse.Numărul ucrainenilor care s-au refugiat în străinătate a ajuns la aproape 3.557.000, a transmis marţi Înaltul Comisariat al Naţiunilor Unite pentru Refugiaţi (UNHCR).De asemenea, 6,5 milioane de persoane şi-au părăsit locuinţele şi au găsit refugiu în interiorul țării, informează Reuters.Din totalul de 3.556.924 de refugiaţi, mai mult de 2 milioane au trecut graniţa în Polonia.„Acesta este un alt prag tragic pentru poporul Ucrainei şi a fost atins în ceva mai puţin de o lună”, a declarat purtătorul de cuvânt al agenţiei, Matthew Saltmarsh, într-un briefing de presă.


Pe lângă cei peste 3,5 milioane de refugiați, 6,5 milioane de ucraineni au fost nevoiți să-și părăsească domiciile și să își caute refugiu în alt loc din țară, informează Agerpres.Citește și: Joe Biden: Rusia a folosit arma hipersonică.Care e diferența dintre racheta Kinjal folosită în Ucraina și „planoarele hipersonice”

Zelenski s-a adresat parlamentului italian

ACTUALIZARE 14.00.Volodimir Zelenski s-a adresat, marți, parlamentului din Italia.În discursul său, preşedintele ucrainean a declarat că țara sa se află la limita supravieţuirii în urma războiului declanşat de Rusia, iar "pentru trupele ruse Ucraina este poarta pe unde vor pătrunde în Europa"."Invazia durează de 27 de zile, aproape de o lună, înseamnă că avem nevoie de alte sancţiuni şi de alte presiuni pentru ca Rusia să nu se poată aproviziona cu rezerve militare din Libia şi din Siria şi să se poată reveni la pace", a declarat Zelenski în discursul său rostit în parlamentul italian în format de videoconferinţă.


Preşedintele ucrainean a avertizat că obiectivul Rusiei este "să influenţeze Europa" şi "să-i distrugă valorile, democraţia şi drepturile omului", subliniind încă o dată că "Ucraina este poarta prin care armata rusă vrea să pătrundă în Europa".Rușii au atacat din nou civilii care protestau în Herson

ACTUALIZARE 13.30.Civilii din Herson au ieșit iar în centrul orașului, să protesteze față de invazia rușilor în Ucraina și să le ceară soldaților ruși să plece.Mai multe imagini care au fost distribuite pe rețelele sociale arată că oamenii adunați în fața clădirilor administrative principale din oraș au fost atacați din nou de soldații ruși.Este pentru a doua zi consecutiv când astfel de violențe au loc în Herson.Ieri, rușii au tras asupra civililor neînarmați care ieșiseră în stradă la protest.


Doi ucraineni au fost grav răniți.Citește și: "Ce fel de animal să fii să ne ucizi copiii?".Imagini emoționante din spitalul din Kiev, unde au ajuns bebelușii salvați din Sumî

Incendii de vegetație în apropierea centralei nucleare de la Cernobîl

ACTUALIZARE 13.10.Mai multe incendii de vegetație au izbucnit în apropierea centralei nucleare de la Cernobîl, a anunțat Parlamentul Ucrainei.Serviciul special de comunicare al Ucrainei a transmis o precizare în legătură cu îngrijorările privind radiațiile, conform căreia, pe măsură ce arde mai mult material vegetal în zonă, particulele aflate în sol și plante pot fi eliberate în atmosferă și se poate crea un nor toxic.Autoritățile ucrainene susțin că aceste incendii ar putea fi provocate de salvele de artilerie și că ele se manifestă în zona controlată de trupele ruse.


În acest context, ucrainenii afirmă că nu pot interveni pentru stingerea focului, despre care spun că se manifestă necontrolat.În zonă este vegetație uscată, care crește pericolul ca incendiile să se extindă.Fabric ă de oțel din Mariupol, bombardată de ruși

ACTUALIZARE 12.10 O fabrică de oțel din Mariupol a fost bombardată de forțele ruse.Este vorba despre cea mai mare oțelărie din Ucraina.Mai multe imagini de la locul bombardamentelor au fost făcute publice și arată dezastrul din zona industrială a orașului.Până acum, această parte a orașului nu fusese țintă a atacurilor, dar în această dimineață acolo au fost mai multe explozii.80% din Mariupol este devastat în urma asaltului continuu al trupelor ruse.Citește și: Ucrainenii au capturat un ofițer rus de rang înalt.


Acesta purta lenjerie de corp a armatei ucrainene

Peste 3,5 milioane de oameni au fugit din Ucraina

ACTUALIZARE 11:12 Numărul de ucraineni care au fugit în străinătate este acum de 3.528.346, a anunțat marți Agenția Națiunilor Unite pentru Refugiați (UNHCR), peste 2 milioane trecând granița în Polonia, relatează Reuters.Bilanţul soldaţilor ruşi ucişi în Ucraina, șters de pe site-ul unui ziar pro-Kremlin.Cifra, de 20 de ori mai mare decât cea oficială

ACTUALIZARE 11:03 Ziarul pro-Kremlin Komsomolskaia Pravda a publicat, pentru scurt timp, o știre cu bilanțul soldaţilor ruşi ucişi în Ucraina, transmis de Ministerul rus al Apărării, însă informația a fost ştearsă ulterior.Numărul publicat și șters, de aproape 10.000 de soldați morți, este de 20 de ori mai mare decât cel confirmat oficial până în prezent de Moscova.


Forțele ruse „au stagnat în mare măsură”, susține Ministerul britanic al Apărării

ACTUALIZARE 10.19 În evaluarea de marți dimineață a războiului din Ucraina, Ministerul britanic al Apărării a transmis că, în ciuda luptelor grele, forțele ucrainene continuă să respingă încercările rusești de a ocupa orașul Mariupol din sudul țării.Totodată, Ministerul britanic precizează că forțele rusești din alte părți ale Ucrainei au avut parte de încă o zi de progrese limitate, majoritatea fiind în mare parte tot blocate.În plus, Mai multe orașe ucrainene continuă să sufere bombardamente grele din partea aviației și artileriei rusești, ONU raportând că peste 10 milioane de ucraineni sunt acum strămutați în interiorul țării.Setarile tale privind cookie-urile nu permit afisarea continutul din aceasta sectiune.


Poti actualiza setarile modulelor coookie direct din browser sau de aici – e nevoie sa accepti cookie-urile social media

Tentativă de asasinat împotriva lui Zelenski, dejucată

ACTUALIZARE 10.00 Serviciul ucrainean de contraspionaj militar afirmă că a dejucat o posibilă tentativă de asasinat împotriva preşedintelui Volodimir Zelenski.Membrii unui grup condus de un agent FSB ar fi încercat să ajungă în Kiev sub acoperirea de militari ucraineni din cadrul forţelor de apărare teritorială.Un grup de diversionişti ruşi, condus de un agent al Serviciului Federal de Securitate al Rusiei (FSB), a fost arestat în oraşul Ujgorod, situat la frontiera Ucrainei cu Slovacia şi Ungaria, a transmis agenţia de presă ucraineană Unian.Setarile tale privind cookie-urile nu permit afisarea continutul din aceasta sectiune.


Poti actualiza setarile modulelor coookie direct din browser sau de aici – e nevoie sa accepti cookie-urile social media

Forțele ucrainene au recucerit Makariv

ACTUALIZARE 9.30 Forțele ucrainene au transmis că, după zile de lupte, au redobândit controlul asupra orașului Makariv, la vest de Kiev, scrie CNN.„Drapelul Ucrainei a fost ridicat deasupra orașului Makariv” în timp ce rușii se retrăgeau, au transmis Forțele Armate ale Ucrainei într-o postare pe Facebook.CNN nu a putut confirma afirmația forțelor ucrainene.Makariv a fost puternic afectat în urma atacurilor aeriene ruse din ultimele zile.Mai multe fotografii care au fost distribuite pe rețelele sociale în 12 martie arătau cât de puternic au fost blocuri, școli și o unitate medicală.Rusia a oprit producția de tancuri

ACTUALIZARE 9.15 Singura fabrică de tancuri din Rusia, Uralvagonzavod, a oprit producția, potrivit NEXTA TV.


Decizia a fost luată din cauza lipsei de piese, majoritatea provenind din import.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Rachete termobarice lansate din Donețk

ACTUALIZARE 8.55 Un video publicat de separatiștii pro-ruși din Donețk și verificat de BBC arată cum este lansată o salvă de rachete termobarice, sau bombe cu vacuum, în Ucraina.Filmarea a fost publicată de miliția din autoproclamata Republică Populară Donețk și prezintă cum sunt proiectilele lansate prooiectilele de pe un lansator rusesc TOS-1A.Aceste tipuri de arme nu folosesc muniție convențională.În schimb, ele sunt umplute cu explozibil de înaltă temperatură și presiune.


Acestea sunt uneori numite „bombe cu vid” deoarece aspiră oxigenul din aerul înconjurător pentru a genera o explozie puternică și o undă de presiune mare care poate avea efecte distructive enorme.Arme termobarice au fost folosite în Cecenia, cu consecințe îngrozitoare, potrivit Human Rights Watch.Utilizarea lor a fost condamnată de un număr de organizații neguvernamentale.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Ministerul ucrainean al Apărării: Rușii mai au stocuri de muniție și alimente pentru cel mult trei zile

ACTUALIZARE 8.30 Ministerul Apărării al Ucrainei a transmis că forțele ruse au stocuri de muniție și alimente pentru „cel mult trei zile”.


Forțele ruse au rezerve de combustibil pentru trei zile, potrivit sursei citate.În ultimele 24 de ore, Forțele Aeriene Ucrainene au lovit nouă ținte aeriene rusești - o aeronavă, șase drone și două elicoptere.În Oktîrca, oraș din regiunea Sumî din centrul Ucrainei, 300 de militari ruși au refuzat să participe la atacurile asupra Ucrainei și s-au retras din zona de conflict, mai trasmite Ministerul Apărării al Ucrainei, citat de BBC.Forțele ucrainene au respins 13 atacuri și au distrus 14 tancuri, opt vehicule de luptă de infanterie, două vehicule de remorcare multifuncționale, trei sisteme de artilerie și alte patru vehicule.BBC nu a putut verifica în mod independent aceste afirmații.Citește și: Cine este comandantul invaziei ruse din Ucraina?


SUA nu au reușit să-și dea seama, dar ar putea fi o cheie pentru aparentul haos

Rusia susține că a capturat 500 de prizonieri ucraineni

ACTUALIZARE 8.10 Rusia a declarat că armata sa a capturat un număr de peste 500 de soldaţi ucraineni ca prizonieri de război.Rusia a trimis Crucii Roşii Internaţionale documente care să faciliteze un schimb cu militari ruşi capturaţi de ucraineni, a afirmat luni comisarul pentru drepturile omului al Kremlinului, Tatiana Moskalkova, la postul de stat RT.„Aceştia sunt prizonieri ucraineni pe care suntem pregătiţi să-i schimbăm”, a spus ea.Ucraina a vorbit ultima dată despre mai mult de 560 prizonieri de război ruşi.Săptămâna trecută, primarul răpit al oraşului ucrainean Melitopol, Ivan Fedorov, a fost eliberat în schimbul a nouă soldaţi ruşi, aminteşte dpa.


Peste 650 de clădiri rezidențiale distruse în Ucraina

ACTUALIZARE 7.40 Potrivit Serviciului de Stat de Urgență, din 24 februarie până ieri, 651 de clădiri rezidențiale au fost complet distruse în Ucraina, iar aproximativ 3.780 de case au fost parțial distruse.Acestea sunt doar clădirile care sunt cunoscute în prezent, în timp ce un bilanț al victimelor umane este imposibil de făcut.Citește și: Analiză BBC.Cele 4 motive pentru care Mariupol este atât de important pentru Rusia

Zelenski insistă pentru o întâlnire cu Putin

ACTUALIZARE 7.30 Preşedintele ucrainean, Volodimir Zelenski, insistă cu privire la necesitatea unei "întâlniri", "sub orice formă ar fi", cu omologul său rus, Vladimir Putin, pentru "a opri războiul" din Ucraina."Cred că fără această întâlnire este imposibil să înţelegem pe deplin la ce sunt dispuşi ei (ruşii) pentru a opri războiul", a declarat Volodimir Zelenski într-un interviu acordat Suspilne, media regională de stat ucraineană, scrie Agerpres.


Volodimir Zelenski, pentru care, după cum a subliniat recent, "fără negocieri, războiul nu va fi oprit", s-a pronunţat în repetate rânduri pentru o întâlnire la vârf cu omologul său de la Kremlin, Vladimir Putin, dar apelul său de luni este deosebit de insistent.Mai multe runde de discuţii au avut loc faţă în faţă şi prin videoconferinţă între delegaţiile rusă şi ucraineană de la începutul invaziei ruse a Ucrainei, la 24 februarie.Citește și: Analiză CNN: De ce atacă armata lui Putin cu atâta brutalitate civilii din Ucraina

ACTUALIZARE 7.20 Guvernul ucrainean a acuzat armata rusă că a "răpit" luni trei israelieni din Melitopol, un oraş din sud-estul Ucrainei pe care îl ocupă.Luni, "la Melitopol, ocupanţii ruşi au răpit trei cetăţeni israelieni: Tatiana Kumok şi părinţii ei, Vera şi Mihail Kumok", a declarat vicepremierul Irina Vereşciuk, citată pe Facebook de Centrul pentru comunicaţii strategice şi securitate informaţională.


Mihail Kumok este prezentat ca "editor", proprietarul unei companii numite "MV Holding".Autorităţile ucrainene nu au furnizat deocamdată alte detalii, scrie Agerpres.Pentagon: Există „dovezi clare că forțele ruse comit crime de război” în Ucraina

ACTUALIZARE 00.10 Departamentul american al Apărării a acuzat forțele ruse că au comis crime de război în Ucraina și a spus că va ajuta la strângerea de dovezi ale acestor crime.Pentagonul acuză Kremlinul că a desfășurat intenționat atacuri fără discriminare împotriva civililor, relatează CNN.Cu siguranță vedem dovezi clare că forțele ruse comit crime de război și ajutăm la colectarea dovezilor în acest sens”, a spus purtătorul de cuvânt al Pentagonului, John Kirby, într-o conferință de presă.„Dar există procese de investigație care vor continua și vom lăsa asta să se întâmple.


Vom contribui la acest proces de investigare.Cât despre rezultat, aceasta nu este o decizie a conducerii Pentagonului”, a spus el.Editor : G.M.


Echipamente militare ruse şi belaruse se deplasează pe întreg teritoriul Republicii Belarus, iar de-a lungul frontierei cu Ucraina au loc manevre de amploare, a anunţat Statul Major al forţelor armate ucrainene în ultimul buletin de război, transmite miercuri EFE.Potrivit Statului Major ucrainean, citat de agenţia Ukrinform, în Rusia continuă mobilizarea sub acoperire pentru a recupera pierderile în rândul trupelor ruse de ocupaţie, iar comisariatele ruse încearcă să recruteze militari în rezervă cu experienţă de luptă.De asemenea, SUA și NATO consideră că Belarusul s-ar putea alătura în curând invaziei Rusiei în Ucraina, potrivit unor oficiali citați de CNN.O sursă din opoziția bielorusă a declarat că unitățile de luptă din ţara sa ar fi deja pregătite să treacă în Ucraina, în următoarele zile.


Potrivit serviciilor de informații ale NATO, guvernul de la Minsk pregătește o justificare pentru a intra în război.În tot acest timp, opozantul belarus Pavel Latuşko cere sancţiuni împotriva Belarusului la fel de dure precum cele impuse Rusiei şi proceduri judiciare împotriva preşedintelui Aleksandr Lukaşenko, pe care îl numește "complice" al lui Vladimir Putin în invadarea Ucrainei.Statul Major ucrainean: Trupele ruse sunt demoralizate

Statul Major ucrainean mai spune că trupele ruse sunt "demoralizate", că forţele ucrainene continuă "operaţiunile de apărare în direcţiile est, sud-est şi nord-est", că există grupuri operative care acţionează în Doneţk, în estul Ucrainei, şi că "este stopată înaintarea duşmanului în direcţia Zaporojie", în sudul ţării, mai scrie EFE, citată de Agerpres.


Pe direcţia nord-est, "principalele eforturi se concentrează pe protejarea frontierei de stat, descurajând ofensiva inamică în zona Malîn", trupele ucrainene reuşind totodată să apere Cernigău şi "să împiedice înaintarea duşmanului către Kiev".În ceea ce priveşte Mariupol (sud-est), oraş-port asediat şi bombardat de zile bune de către armata rusă şi unde sunt blocate circa 400.000 de persoane, fără curent electric, căldură sau apă, Statul Major ucrainean menţionează doar că "este menţinută apărarea circulară"."Duşmanul este demoralizat în unele regiuni.În timpul asaltului asupra oraşului Mariupol, într-una din unităţile forţelor speciale implicate în ostilităţi active, mai puţin de 10% din personal este pregătit să continue războiul, restul militarilor fiind ucişi, răniţi, bolnavi sau demoralizaţi", potrivit Statului Major al armatei ucrainene.


Editor : A.A.


În cea de-a 25-a zi de război în Ucraina, orașele sunt în continuare amenințate de atacurile armatei rusești.În 18 zone s-au auzit raiduri aeriene și bombardamente sâmbătă noaptea.Și Harkov continuă să fie bombardat de artilerie, mai multe clădiri rezidenţiale au fost lovite şi au luat foc.Cel puţin 260 de civili au fost ucişi în conflictele din jurul orașului, de când trupele ruse au invadat Ucraina în urmă cu aproape o lună, spun autorităţile locale.Consiliul naţional de securitate şi apărare al Ucrainei a interzis activitatea partidelor politice pro-ruse în perioada în care legea marţială este în vigoare.Preşedintele Volodimir Zelenski a anunţat decizia într-un mesaj video.Live Textul Digi24.ro care a acoperit evenimentele din Ucraina poate fi urmărit AICI.


Interiorul unei clădiri bombardate dintr-un cartier rezidențial din Kiev.Foto: Profimedia Images Deschide galeria foto

VIDEO.Cum arată Ucraina după 25 de zile de invazie rusă

Kievul respinge ultimatumul Rusiei

ACTUALIZARE LUNI 21 MARTIE, ORA 4:00 Conducerea Ucrainei a respins categoric ultimatumul primit din partea armatei ruse de a depune armele şi de a preda oraşul Mariupol, informează Reuters.„Nu va exista nicio predare, nicio depunere a armelor”, a declarat viceprim-ministrul Irina Vereşciuk pentru Ukraîinska Pravda în primele ore ale zilei de luni.Răspunsul a fost deja comunicat părţii ruse, a spus ea.Irina Vereşciuk a cerut, în schimb, ca armata rusă să deschidă coridoare umanitare în Mariupol.Rusia ceruse trupelor ucrainene de la Mariupol să depună armele şi să părăsească oraşul luni dimineaţă.


Pe de altă parte, a promis că va fi creat un coridor care va funcţiona timp de două ore dimineaţa (07:00-09:00 GMT, 9:00 - 11:00, ora Kievului), potrivit unei declaraţii făcute de generalul-maior Mihail Mizinţev pentru agenţia de presă rusă TASS, scrie Agerpres.Rusia a propus ca toate unităţile armate ucrainene să părăsească oraşul „fără arme şi muniţii, pe o rută convenită cu Ucraina” şi a insistat asupra unui „răspuns oficial în scris” până luni dimineața la ora 5:00, ora Moscovei (02:00 GMT, 4:00, ora Kievului).Armata rusă a trimis părţii ucrainene o scrisoare de opt pagini.Vicepremierul Vereşciuk a informat că răspunsul său către Moscova a fost: „În loc să vă pierdeţi vremea cu o scrisoare de opt pagini, mai bine deschideţi un coridor!”.


Cel puțin un mort după explozii într-un cartier din Kiev

ACTUALIZARE, 21 MARTIE, ORA 1:00 O persoană a fost ucisă în urma unor explozii care au avut loc într-un cartier din Kiev unde sunt locuințe, magazine și birouri, a anunțat duminică seara primarul orașului, Vitali Kliciko.Echipa CNN aflată la Kiev a confirmat că au fost auzite duminică noapte mai multe explozii în capitala ucraineană.Exploziile au avut loc în cartierul Podilîi din Kiev, care face parte din districtul Podilskîi.Au fost lovite câteva case și un centru comercial, unde s-a produs un incendiu de proporții la care intervin echipele de urgență.Echipa CNN a văzut duminică seara o explozie pe cerul Kievului și a auzit tiruri ale apărării antiaeriene.Nu este clar asupra a ceea ce trăgeau ucrainenii, dar jurnaliștii au văzut un punct luminos traversând cerul deasupra capitalei, care putea fi un avion lovit.


Explozii în districtul Podolskîi din Kiev urmate de un incendiu în zona unui mall Foto: Poliția ucraineană via CNN

Ultimatum transmis de Moscova: Depuneți armele la Mariupol!ACTUALIZARE 23:10 Ministerul rus al Apărării dă un ultimatum Ucrainei cu privire la predarea orașului Mariupol.Kievul are timp până luni, în zorii zilei, la ora 5:00, să dea Rusiei un răspuns.„Depuneți armele”, a transmis generalul-colonel Mihail Mizințev, directorul Centrului Național rus de Management al Apărării, într-un comunicat transmis de Ministerul Apărării de la Moscova, relatează The Guardian.Ultimatumul vine sub pretextul dramei umanitare din acest oraș aflat de trei săptămâni, aproape neîncetat, sub asediu și bombardat intens de forțele ruse.„S-a ajuns la o catastrofă umanitară teribilă”, a spus Mizințev.


„Tuturor celor care depun armele le este garantată ieșirea în siguranță din Mariupol”, a transmis oficialul rus.El a spus că luni vor fi deschise coridoare umanitare din Mariupol atât în direcție estică, cât și vestică.„Autoritățile de la Mariupol au acum ocazia să facă o alegere și să treacă de partea poporului, altfel, tribunalul militar care îi așteaptă este doar puținul pe care îl merită pentru crimele lor teribile, pe care partea rusă le documentează cu mare atenție”, a amenințat generalul rus.„Facem un apel la bandiții odioși, care sunt responsabili de viețile a sute de oameni nevinovați și care acum se numesc reprezentanți ai autorităților locale oficiale din acest oraș unic, Mariupol.Suntem conștienți că în situația actuală puține lucruri depind de voi, deoarece vă aflați sub controlul deplin al batalioanelor naționaliste, dar sperăm foarte mult că voi, inclusiv primarul orașului, mai aveți măcar ceva uman în voi, măcar un sentiment de compasiune pentru civilii care v-au fost încredințați”, a declarat Mizințev, citat de agenția RIA Novosti.


Edilii din Mariupol acuză deportări ale populației în Rusia

Consiliul orașului Mariupol a declarat sâmbătă că locuitorii sunt deportați în Rusia împotriva voinței lor de către forțele rusești.„În cursul săptămânii trecute, câteva mii de locuitori din Mariupol deportați pe teritoriul rusesc”, a declarat Consiliul municipal.„Ocupanții au luat oameni din cartierul Livoberejni și din adăpostul aflat în clădirea clubului sportiv, unde peste 1.000 de persoane (majoritatea femei și copii) se ascundeau de bombardamentele constante”, au acuzat autoritățile locale din Mariupol.Locuitorii din Mariupol luați cu forța au fost duși în tabere de triere, unde rușii le-au verificat telefoanele și documentele, apoi i-au redirecționat pe unii dintre ei către destinații îndepărtate din Rusia.


Soarta altora este necunoscută, a declarat Consiliul municipal

CNN precizează că agenția RIA îl citează pe general, care a declarat că aproape 60.000 de locuitori din Mariupol „ajuns în Rusia în deplină siguranță”.Bombardamente în Jîtomîr

ACTUALIZARE 23:0 Rachete rusești au căzut, în urmă cu puțin timp, într-o localitate din regiunea Jîtomîr.Cel puțin trei oameni au fost răniți, iar 13 case au fost avariate grav.Unele au fost incendiate, altele nu mai au acoperiș.În curți au rămas, înfipte în pământ, și câteva rachete care nu au explodat.Pompierii ucraineni au reușit să stingă flăcările.Este cel de-al patrulea atac în această zonă, în mai puțin de o săptămână.Boris Johnson s-a angajat să continue sprijinul militar pentru Ucraina

ACTUALIZARE 22:51 Premierul britanic Boris Johnson s-a angajat să continue sprijinul militar pentru Ucraina, într-o convorbire telefonică cu președintele ucrainean Volodimir Zelenski, relatează BBC.


„Prim-ministrul a subliniat angajamentul continuu al Regatului Unit de a lucra alături de partenerii internaționali pentru a coordona sprijinul pentru consolidarea autoapărării Ucrainei”, a precizat Downing Street într-un comunicat.„Amândoi lideri au subliniat importanța sancțiunilor în exercitarea presiunii asupra lui Putin și au condamnat atacurile abominable asupra civililor nevinovați, în urma bombardamentelor îngrozitoare de la Mariupol”, se arată în comunicat.Ultimul diplomat UE care a fost evacuat din Mariupol: „Sper că nimeni nu va vedea vreodată ceea ce am văzut eu”

ACTUALIZARE 22:22 Consulul general al Greciei la Mariupol, ultimul diplomat UE care a fost evacuat portul ucrainean asediat, spune că orașul a fost distrus, relatează Reuters.


Manolis Androulakis a ajutat zeci de cetățeni greci și etnici greci să plece din orașul distrus de la invazia Rusiei în Ucraina.A plecat marți de la Mariupol și, după o călătorie de patru zile prin Ucraina, a traversat în România prin Moldova, alături de alți 10 cetățeni greci.„Sper că nimeni nu va vedea vreodată ceea ce am văzut eu” , a spus Androulakis, după ce a ajuns duminică pe Aeroportul Internațional din Atena și s-a reunit cu familia sa.SUA nu sunt optimiste în privința negocierilor

ACTUALIZARE 21:55 Ambasadorul SUA la ONU, Linda Thomas-Greenfield, a avertizat că există puține speranțe imediate pentru o încheiere a războiului din Ucraina prin negocieri.„Trebuie să folosim orice format, orice șansă, pentru a avea posibilitatea de a negocia, de a vorbi cu președintele rus Vladimir Putin”, a spus președintele Ucrainei, Volodimir Zelenski, într-un interviu pentru CNN.


Thomas-Greenfield spune însă că șansele pentru un acord sunt mici.„Am susținut negocierile pe care președintele Zelenski le-a încercat cu rușii - și folosesc cuvântul încercat pentru că negocierile par a fi unilaterale, iar rușii nu s-au înclinat spre nicio posibilitate pentru o soluție negociată și diplomatică”, a spus ea.Bombardamentele continuă în Mariupol

ACTUALIZARE 21:48 Bombardamentul intens al forțelor asupra orașul lui Mariupol continuă, spune guvernatorul regional Pavlo Kirilenko, citat de BBC.„Ei continuă să atace.Bombardamentele, loviturile aeriene și împușcăturile în oraș sunt constante.Acum sunt lupte, împușcături, continuă chiar în oraș”, spune el.„Astăzi am primit informații că niște oameni – nu le voi da numele – care au fost implicați în obținerea de informații și ajutarea la evacuarea oamenilor, s-au trezit sub tiruri, sunt victime printre ei din păcate.


Evacuau oameni.Oameni care trebuie să se miște, voluntari... despre care ocupanții știu bine că sunt civili, oameni neînarmați”, a adăugat Kirilenko.64 de angajați de la Cernobîl au fost lăsați să plece, după 3 săptămâni

ACTUALIZARE 20:55 După ce au fost ținuți practic ostatici de trupele ruse timp de mai bine de trei săptămâni, 64 de angajați de la centrala nucleară dezafectată de la Cernobîl au reușit în sfârșit să plece, relatează BBC.Aceștia au fost înlocuiți de 46 de angajați care s-au oferit voluntar să se deplaseze la centrală.Aproximativ 200 de angajați și membri ai Gărzii Naționale Ucrainene au fost blocați la centrală din 24 februarie, din prima zi a războiului, când trupele ruse au ocupat centrala.În condițiile în care partea rusă nu a putut să le garanteze siguranța, muncitorii au fost rămas captivi, cu provizii reduse de alimente și medicamente.


Au fost forțați să doarmă pe podea, pe mese și pe câteva paturi mici de campanie.Prim-ministrul Estoniei: „Putin nu trebuie să câștige acest război”

ACTUALIZARE 20:16 „Putin nu trebuie să câștige acest război”, a spus duminică premierul Estoniei, Kaja Kallas.Ea a adăugat că țara sa sprijină Ucraina pentru a lupta împotriva invaziei ruse, relatează CNN.„Încercăm să facem tot ce putem pentru a sprijini și ajuta Ucraina să lupte în acest război.Putin nu trebuie să câștige acest război”, a spus ea.Kallas, care va participa la summit-ul NATO de săptămâna aceasta, a spus că strategia alianței ar trebui să se concentreze pe încheierea războiului prin utilizarea „izolării inteligente” și că NATO ar trebui să treacă de la o „postură de descurajare” la o „postură de apărare” sigură, crescând contribuțiile țărilor membre pentru consolidarea apărării fiecărei națiuni și, prin urmare, a NATO în ansamblul său.


„Există unele capacități care sunt prea scumpe pentru orice stat în parte, dar dacă le facem împreună aici, în Europa, pentru a ne proteja teritoriile, suntem mai puternici”, a spus ea.Comandantul adjunct al flotei ruse la Marea Neagră a fost ucis la Mariupol

ACTUALIZARE 19:12 Rusia a confirmat astăzi că comandantul adjunct al flotei ruse la Marea Neagră, Andrei Palîi, a fost ucis în Ucraina El ar fi murit în timpul luptelor din regiunea Mariupol.Palîi era pe cale să fie promovat contraamiral, potrivit publicației Kommersant.5 persoane rănite de un obuz la Kiev

ACTUALIZARE 18:30 Un obuz a explodat în fața unui bloc de locuințe din Kiev, rănind cinci persoane, a spus duminică primarul orașului, Vitali Kliciko.Clădirea cu zece etaje a fost grav avariată, relatează The Guardian.


Kliciko a scris pe Telegram că „atacurile aeriene ale inamicului” au rănit cinci persoane, dintre care două au fost transportate la spital.Șeful Pentagonului: Putin recurge la atacuri „dezgustătoare” împotriva civililor pentru că forțele militare ruse sunt blocate

ACTUALIZARE 18:17 Secretarul american al Apărării, Lloyd Austin, spune că operațiunea militară a președintelui rus Vladimir Putin în Ucraina este „blocată”, motiv pentru care a recurs la atacuri „dezgustătoare” împotriva civililor, potrivit CNN.„Am văzut țintirea deliberată a unor orașe și a civililor în ultimele săptămâni”, a spus Austin, citat de CNN.„Și din nou, cred că face acest lucru deoarece campania lui s-a blocat.Nu a reușit să-și atingă obiectivele.Așa că recurge la aceste tactici pe care le vedem în fiecare zi.


Iar acest lucru este dezgustător”, a spus Austin.Biden nu va merge în Ucraina săptămâna viitoare

ACTUALIZARE 18:11 Secretara de presă al Casei Albe, Jen Psaki, a spus că „nu există planuri” pentru o vizită a președintelui american Joe Biden în Ucraina săptămâna viitoare, când va veni în Europa pentru summiturile NATO și UE.„Vizita se va concentra pe continuarea coagulării lumii în sprijinul poporului ucrainean și împotriva invaziei Ucrainei de către președintele Putin, dar nu există planuri de a călători în Ucraina”, a spus ea, potrivit CNN.Petro Poroșenko, fostul președinte al Ucrainei, a spus că o vizită a lui Biden în Ucraina ar fi un „simbol al solidarității”.Franţa a blocat active ale oligarhilor ruşi în valoare de aproape 850 de milioane de euro

ACTUALIZARE 18:07 După izbucnirea războiului din Ucraina, Franţa a blocat active aparţinând oligarhilor ruşi (iahturi, apartamente, conturi bancare) aflate pe teritoriul francez în valoare de aproape 850 de milioane de euro, a spus duminică ministrul Economiei şi Finanţelor, Bruno Le Maire, citat de AFP.


„m blocat conturi ale persoanelor fizice, linii de credit în Franţa, în instituţiile financiare franceze, în valoare de 150 de milioane de euro", a spus Le Maire.În plus, „am blocat proprietăţi imobiliare de pe teritoriul francez în valoare de 539 milioane de euro, sub forma a aproximativ 30 de proprietăţi sau apartamente şi de asemenea am blocat două iahturi în valoare de 150 de milioane de euro”, a adăugat oficialul francez, potrivit Agerpres.„În total, vorbim de bunuri şi active ale oligarhilor ruşi în valoare de aproape 850 de milioane de euro, care au fost blocate pe teritoriul francez”, a concluzionat Bruno Le Maire.În practică, blocarea unor bunuri face ca proprietarii lor să nu poată să le „utilizeze, revândă sau valorifice”.„În schimb, aceste bunuri nu au confiscate, în sensul în care statul ar deveni proprietarul şi ar putea ulterior să le revândă.


Pentru o confiscare, trebuie să existe o infracţiune”, a precizat ministrul francez.„Sancţiunile provoacă dificultăţi Rusiei, statului rus, preşedintelui Rusiei, Vladimir Putin”, a continuat Le Maire, care a menţionat şi blocarea unor active în valoare de 22 de miliarde de euro aparţinând Băncii Centrale a Rusiei.Zelensk i spune că Ucraina nu- și poate compromite integritatea teritorială

ACTUALIZARE 18:05 Președintele ucrainean Volodimir Zelenkski a spus că există „compromisuri” pe care Ucraina nu le poate face în negocierile cu președintele rus Vladimir Putin.Acestea se referă la integritatea teritorială a țării, a explicat el într-un interviu pentru CNN.Zelenski a fost întrebat despre cererile Rusiei, inclusiv recunoașterea peninsulei Crimeea, anexată de ruși în 2014, și a teritoriilor separatiste din Donbas ca teritorii rusești și garanția că Ucraina nu va fi niciodată membră a NATO.


„Există compromisuri pentru care nu putem fi pregătiți, ca stat independent”, a răspuns Zelenski.El a adăugat că e vorba despre „compromisuri legate de integritatea noastră teritorială și suveranitatea noastră”.„Poporul ucrainean a a demonstrat asta, nu i-a întâmpinat pe soldații ruși cu buchete de flori, i-a întâmpinat cu curaj și cu arme în mâini”, a adăugat el.P odoliak: 6 generali ruși au fost uciși de la începutul invaziei

ACTUALIZARE 16:21 Mihailo Podoliak, consilier al președintelui ucrainean Volodimir Zelenski, spune că un al șaselea general rus au fost ucis în Ucraina, potrivit The Guardian.„Rata mare de mortalitate mare în rândul ofițerilor superiori ai Federației Ruse este izbitoare.Deja 6 generali au fost uciși: generalii maiori Tușaiev, Gherasimov, Kolesnikov, Suhovețki, Mitiaev și generalul Mordvicev.


Zeci de colonei și alți ofițeri.Armata Federației Ruse este complet nepregătită și luptă doar cu numărul mare de militari și rachete de croazieră”, a scris Podoliak pe Twitter.Bilanț ONU: Peste 900 de civili au fost ucişi în Ucraina de la începutul războiului

ACTUALIZARE 16:05 Cel puţin 902 civili şi-au pierdut viaţa în războiul din Ucranina, de la începutul invaziei ruse în 24 februarie până sâmbătă la miezul nopţii, potrivit biroului Înaltului Comisar ONU pentru Refugiaţi (OHCHR).Datele preluate de Reuters sunt însă probabil mult sub bilanţul real al conflictului, deoarece OHCHR precizează că nu a fost în măsură să preia sau să verifice rapoartele privind numărul victimelor în unele oraşe lovite, cum ar fi Mariupol, relatează Agerpres.Conform structurii pentru refugiaţi a Organizaţiei Naţiunilor Unite, cele mai multe morţi în rândul populaţiei civile ucrainene au fost provocate de arme explozive, cum ar fi obuzele de artilerie grea, sistemele de rachete cu lansări multiple sau bombele şi rachetele de aviaţie.


ONU: 10 milioane de ucraineni au fugit din calea războiului

ACTUALIZARE 15:36 10 milioane de persoane şi-au părăsit locuinţele în Ucraina din cauza războiului devastator purtat de Rusia, a spus duminică Înaltul Comisar al Naţiunilor Unite pentru Refugiaţi, Filippo Grandi, citat de AFP.„Războiul din Ucraina este atât de devastator, încât 10 milioane de persoane au fugit, fie strămutate în interiorul ţării, fie refugiate în străinătate”, a scris Grandi pe Twitter, potrivit Agerpres.Sâmbătă, Înaltul Comisariat al ONU pentru Refugiaţi (UNHCR) a precizat că 3,3 milioane de ucraineni şi-au părăsit ţara de la începutul războiului, iar alte 6,5 milioane de persoane sunt strămutate în interiorul ţării.„Oamenii continuă să fugă întrucât se tem de bombe, de lovituri aeriene şi de distrugeri”, a spus Filippo Grandi.


Papa Francisc: Războiul din Ucraina e un „masacru fără sens”

ACTUALIZARE 15:30 Papa Francisc spune că războiul din Ucraina este „un masacru fără sens, în care ravagiile și atrocitățile se repetă în fiecare zi”.„Îi implor pe toți actorii comunității internaționale să depună un efort real pentru a pune capăt acestui război respingător”, a spus Papa oamenilor adunați în Piața Sf.Petru, după rugăciunea Angelus.„Săptămâna aceasta, rachete și bombe au lovit civili, bătrâni, copii și femei însărcinate”, a spus Papa Francisc, adăugând că a vizitat copiii răniți tratați la Roma.„Unu dintre ei îi lipsește un braț, altul e rănit la cap, sunt copii nevinovați”, a spus Papa.„Să rămânem aproape de acest popor lovit, să-l îmbrățișăm cu afecțiune și cu angajament concret și rugăciune și vă rugăm să nu vă obișnuiți cu războiul și violența”, a adăugat el.


ACTUALIZARE 14:49 Ucrainenii din Kahovka, regiunea Herson, au ieșit în stradă să protesteze pașnic împotriva războiului, potrivit Nexta.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Armata ucraineană se așteaptă la un nou atac al rușilor în vestul țării, la granița cu Belarus

ACTUALIZARE 14:45 Armata ucrainiană susține că Rusia va ataca regiunea Volîn aflată la granița cu Belarus, în vestul țării, potrivit Reuters.Invazia rusă s-a concentrat în principal asupra zonelor din nordul, sudul şi estul Ucrainei.Totuși, mai multe rachete au lovit săptămâna trecută baza militară din Yavoriv, în apropiere de graniţa cu Polonia.


Citește și: Boris Johnson, criticat dur pentru că i-a comparat pe ucraineni cu britanicii care au votat pentru Brexit

Oficiali ucraineni: 56 de morți după ce trupele ruse au deschis focul asupra unui cămin pentru bătrâni

ACTUALIZARE 14:30 Trupele ruse ar fi deschis focul asupra unui cămin pentru bătrâni din orașul Kreminna din est, ucigând 56 de persoane, scrie Sky News.Guvernul ucrainean spune că ocupanții au tras „cinic și deliberat” cu un tanc în clădirea din regiunea Lugansk, unde se aflaău mai multe persoane în vârstă.Serviciul de Stat pentru Comunicații Speciale a declarat că au fost 15 supraviețuitori, care au fost „răpiți de ocupanți și duși pe teritoriul ocupat din Svatove (regiunea Luhansk) la internatul regional geriatric”.Setarile tale privind cookie-urile nu permit afisarea continutul din aceasta sectiune.


Poti actualiza setarile modulelor coookie direct din browser sau de aici – e nevoie sa accepti cookie-urile social media

Primele unităţi care vor desfăşura sistemul Patriot au sosit în Slovacia

ACTUALIZARE 14.00 Primele unităţi responsabile cu amplasarea sistemul de apărare aeriană Patriot au început să sosească în Slovacia din ţări aliate din NATO, iar desfăşurarea va continua în zilele următoare, a anunţat duminică ministrul apărării, Jaroslav Nad, pe Facebook, transmite Reuters.Sistemul va fi operat de militari germani şi olandezi şi va fi desfăşurat iniţial la baza aeriană Sliac, din centrul Slovaciei, pentru a întări apărarea flancului estic al NATO.Ministrul slovac a precizat că sistemul Patriot nu este un înlocuitor al sistemului mai vechi rusesc S-300, ci un alt element în apărarea spaţiului aerian al ţării.


Oficialii ucraineni au anunțat un nou bilanţ al pierderilor suferite de armata rusă

ACTUALIZARE 13.05 Oficialii ucraineni au anunțat un nou bilanţ al pierderilor suferite de armata rusă, aproximativ 14.700 de soldaţi morţi, relatează The Kyiv Independent.La capitolul distrugeri: 476 tancuri, 230 sisteme de artilerie, 1.487 vehicule blindate, 44 de sisteme antirachetă, 96 avioane și 118 elicoptere.La toate acestea se adaugă 3 nave şi 60 de cisterne combustibil.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Ministrul turc de Externe: Rusia şi Ucraina se apropie de un acord

ACTUALIZARE 12.50 Ministrul de externe al Turciei, Mevlut Cavusoglu, a declarat într-un interviu că Rusia şi Ucraina se apropie de un acord pe subiecte "critice".


Oficialul turc a mai spus că există speranţe pentru o încetare a focului dacă cele două părţi nu vor da înapoi de la progresele obţinute în negocierile de până acum, informează Reuters."Putem spune că avem speranţe pentru o încetare a focului dacă părţile nu fac un pas înapoi de la poziţiile actuale", a spus ministrul turc, fără a da alte explicaţii.Citește și: VIDEO.Lupte grele între militarii ucraineni și invadatorii ruși pe străzile din Mariupol

Oraşe japoneze înfrăţite cu localităţi din Rusia îşi suspendă colaborarea și anulează toate întâlnirile

ACTUALIZARE 12.07 Mai multe oraşe japoneze şi-au suspendat activităţile de schimb cultural şi economic cu localităţile ruseşti înfrăţite, ca urmare a invaziei Ucrainei de către Rusia.Ultima care a luat această decizie este oraşul Hiroshima, care preconiza să sărbătorească 50 de ani de relaţii cu municipiul Volgograd, din sudul Rusiei.


„Invazia desfăşurată de Rusia şi mesajele că această ţară ar putea face uz de arme nucleare calcă în picioare sentimentele cetăţenilor din Hiroshima, care a suferit un atac nuclear”, a declarat duminică agenţiei Kyodo un oficial al acestui oraş.Pentru a doua zi consecutiv, rușii trag cu rachete hipersonice

ACTUALIZARE 11.05 Rusia a lovit Ucraina, în cursul nopţii de sâmbătă spre duminică, cu rachete de croazieră lansate de pe nave aflate în Marea Neagră şi Marea Caspică, şi a utilizat, pentru a doua zi consecutiv, rachete balistice hipersonice, de data aceasta pentru a distruge un depozit de carburant al armatei ucrainene în sudul ţării, transmit AFP şi Reuters."O importantă rezervă de carburant a fost distrusă de rachete de croazieră Kalibr trase dinspre Marea Caspică, precum şi de rachete balistice hipersonice trase de sistemul aeronautic Kinjal dinspre spaţiul aerian al Crimeii", a indicat Ministerul Apărării într-un comunicat.


Acesta afirmă că lovitura s-a produs în regiunea Nikolaev şi că ţinta distrusă era "principala sursă de aprovizionare cu carburant a vehiculelor blindate ucrainene" desfăşurate în sudul ţării."Rachete de croazieră Kalibr au fost lansate din apele Mării Negre împotriva uzinei Nijîn care repară vehicule blindate avariate în luptă", a mai afirmat purtătorul de cuvânt Igor Konaşenkov.Citește și: VIDEO Rușii care se împotrivesc războiului din Ucraina fug în Finlanda, iar finlandezii, pentru prima dată, ar vrea să fie în NATO

Bulgaria nu va negocia un nou contract de aprovizionare cu gaze de la Gazprom

ACTUALIZARE 10.39 Bulgaria nu va înnoi actualul contract de livrări de gaze naturale cu grupul rus Gazprom, în contextul războiului din Ucraina, şi va analiza livrări alternative şi posibilitatea unor achiziţii comune de gaze la nivelul Uniunii Europene pentru a evita problemele de aprovizionare, a declarat sâmbătă vice prim-ministrul Assen Vassilev, informează Bloomberg.


Ţara vecină îşi asigură aproape toate necesităţile de gaze naturale printr-un contract pe 10 ani cu Gazprom, care expiră la sfârşitul anului 2022.Timp de mai mulţi ani autorităţile de la Sofia au întârziat proiectele menite să diversifice sursele de aprovizionare, inclusiv un interconector cu Grecia şi extinderea singurei facilităţi de depozitare de gaze.Acum guvernul bulgar vrea să accelereze ambele proiecte pe fondul temerilor că războiul din Ucraina ar putea provoca perturbări.Școala de arte unde se adăposteau 400 de persoane la Mariupol a fost bombardată

ACTUALIZARE 9.45 Autoritățile oraşului Mariupol au transmis că forţele ruse au atacat o şcoală în care se adăposteau 400 de oameni.Momentan nu există informaţii certe despre victime, potrivit BBC.


Într-o postare pe Telegram, consiliul din Mariupol transmite că întreaga clădire a fost distrusă și oamenii se află sub dărâmături.Femei, copii și bătrâni se aflau în școală în momentul bombardamentului, au spus oficialii.Comunicarea cu Mariupol este incredibil de dificilă, mai transmite BBC.Italia reacționează la declaraţiile „ameninţătoare” ale unui oficial din Rusia

ACTUALIZARE 9.27 Italia a reacţionat vehement la declaraţiile „ameninţătoare” ale unui oficial din Rusia, care a denunţat participarea Guvernului de la Roma la „isteria antirusă”, în contextul sancţiunilor masive aplicate de NATO şi de Uniunea Europeană.„Respingem cu fermitate declaraţiile ameninţătoare ale părţii ruse.Italia şi partenerii europeni vor continua să exercite presiuni maxime asupra Rusiei” pentru a opri invazia militară din Ucraina, au transmit oficialii italieni.


Aleksei Paramonov, directorul Departamentului pentru Afaceri Europene din Ministerul de Externe de la Moscova, a acuzat Italia, într-un interviu acordat agenţiei RIA Novosti, că s-a lăsat influenţată de „isteria antirusă” şi susţine sancţiunile „uitând într-o secundă” de relaţiile bilaterale foarte bune cu Rusia.Oficialul rus a amintit că Administraţia de la Moscova a oferit „asistenţă semnificativă” Italiei la începutul pandemiei, în 2020, informează cotidianul Le Monde.Aproape 500.000 de ucraineni au intrat în România de la declanşarea crizei

ACTUALIZARE 9.20 Inspectoratul General al Poliţiei de Frontieră informează că, sâmbătă, în interval de 24 de ore, la nivel naţional, prin punctele de frontieră au intrat în România 68.161 de persoane, dintre care 10.699 de cetăţeni ucraineni (în scădere cu 4,3% faţă de ziua precedentă).


Pe la frontiera cu Ucraina au intrat în România 5.390 de cetăţeni ucraineni (în uşoară scădere cu 0,6%), iar pe la cea cu Republica Moldova au intrat 3.588 de cetăţeni ucraineni (scădere cu 13,6%).De la declanşarea acestei crize şi până sâmbătă, la ora 24,00, la nivel naţional, au intrat în România 491.165 de cetăţeni ucraineni.Mai mulți copii au fost evacuați dintr-un orfelinat din Sumî

ACTUALIZARE 9.00 71 de copii dintr-un orfelinat din nord-estul Ucrainei au fost evacuați și transportați într-o zonă sigură, după ce au stat două săptămâni în subsolul unei clădiri pentru a fi protejați de bombardamentele ruse.Copiii, care au toți mai puțin de patru ani, au fost salvați din Sumî și scoși în afara zonei unde se dau lupte grele.Ei au ieșit pe un coridor umanitar, a anunțat guvernatorul regiunii, potrivit BBC.


„Aproape două săptămâni s-au ascuns în adăpost.Cei mai mulți dintre acești copii care nu au părinți au nevoie în permanență de asistență medicală”, a declarat guvernatorul.El a mai spus că foarte repede au fost găsite persoane din alte țări dispuse să aibă grijă de copii.De asemenea, câțiva dintre ei vor primi tratament de specialitate la un spital din Kiev.„Recunoștința mea sinceră merge către cei care găzduiesc acești copii”, a mai precizat guvernatorul.Premierul australian anunță ajutor suplimentar pentru Ucraina

ACTUALIZARE 8.51 Prim-ministrul Australiei anunţat că țara va dona 70.000 tone de cărbune Ucrainei, la cererea acesteia."Înţelegem că ele pot alimenta până la un milion de locuinţe", a explicat Morrison.În plus, Canberra va acorda Kievului 30 milioane de dolari australieni (20 milioane de euro) în plus ca ajutor umanitar şi 21 milioane de dolari australieni drept asistenţă militară suplimentară, constând mai ales în muniţii şi veste antiglonţ, mai scrie AFP, citată de Agerpres.


Tot potrivit lui Morrison, guvernul său a aprobat în ultimele săptămâni aproape 5.000 de vize umanitare pe 3 ani unor refugiaţi ucraineni, care vor putea lucra, studia şi avea accesul la sistemul de sănătate din Australia.Citește și: Analiză BBC.Putin a redesenat harta lumii, dar nu așa cum își dorea

Australia impune noi sancțiuni economice împotriva Rusiei

ACTUALIZARE 8.45 Australia a impus o interdicţie imediată asupra exporturilor de alumină şi minereuri de aluminiu, inclusiv bauxită, către Rusia, a anunţat duminică guvernul, ca parte a sancţiunilor în curs de aplicare împotriva Moscovei pentru invazia sa în Ucraina.„Rusia se bazează pe Australia pentru aproape 20% din nevoile sale de alumină", a declarat guvernul australian într-o declaraţie comună a mai multor ministere, inclusiv a biroului premierului.


Acesta a adăugat că măsura va limita capacitatea Rusiei de a produce aluminiu.„Guvernul va lucra îndeaproape cu exportatorii şi organismele de vârf care vor fi afectate de interdicţie pentru a găsi noi pieţe şi a extinde pieţele existente", se arată în declaraţie, potrivit Reuters.Zelenski: Atacul asupra orașului Mariupol este un act de teroare

ACTUALIZARE 8.30 Președintele Volodimir Zelenski a transmis un nou mesaj public, în care spune că ucrainenii au dovedit că ştiu să lupte mai profesionist decât o armată care luptă de zeci de ani, iar asediul pe care militarii ruși îl fac la Mariupol va rămâne în istorie pentru secole.„Să faci asta unui oraș pașnic, să faci ceea ce ocupanții au făcut, este teroare care va fi amintită peste secole”, a spus Zelenski.


ACTUALIZARE 7.50 Duminică dimineață, alertele de raid aerian au fost declanşate în aproape în fiecare regiune a Ucrainei, potrivit The Kiev Independent.Au fost activate sirenele în Sumî, Nikolaev, Ternopil, Poltava, Kropîvnîţkîi, Harkov, Zaporojie, Kiev, Liov, Ivano-Frankivsk, Dnipro, Rivne, Volîn, Cerkasî, Jîtomîr, Viniţa, Odesa.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Cel puţin 260 de civili au fost ucişi în Harkov de la începutul războiului

ACTUALIZARE 7.11 Cel puţin 260 de civili au fost ucişi în luptele din jurul oraşului Harkov de când trupele ruse au invadat Ucraina în urmă cu aproape o lună, potrivit informaţiilor furnizate sâmbătă seara de autorităţi locale, transmite dpa, citată de Agerpres.


Printre morţi se numără 14 copii, au declarat autorităţile judiciare.Oraşul Harkov din nord-estul Ucrainei, asediat de trupele ruse, avea o populaţie de 1,5 milioane de locuitori înainte de începerea războiului.Harkov continuă să fie bombardat de artilerie şi mai multe clădiri rezidenţiale au fost lovite şi au luat foc sâmbătă seara, a informat agenţia de presă UNIAN.Informaţiile nu au putut fi verificate în mod independent.Zelenski anunță interzicerea a 11 partide pro-ruse

ACTUALIZARE 7.00 Consiliul naţional de securitate şi apărare al Ucrainei a interzis activitatea partidelor politice pro-ruse în perioada în care legea marţială este în vigoare, transmite dpa.Preşedintele Volodimir Zelenski a anunţat decizia într-un mesaj video sâmbătă seara.


"Activităţile acelor politicieni care vizează diviziunea sau complicitatea nu vor avea succes, dar vor primi un răspuns dur", a declarat preşedinte Zelenski, citat de ziarul Ukraîinska Pravda.Printre partidele vizate se numără Platforma Opoziţiei - Pentru viaţă şi Blocul Opoziţiei, care sunt reprezentate în parlament.Cele 11 partide interzise sunt considerate fie eurosceptice, fie antiliberale, fie pro-ruse.Preşedintele Zelenski a spus că ministerul justiţiei din Ucraina a primit ordin să pună în aplicare decizia Consiliului.Japonia şi India cer încetarea imediată a violenţei în Ucraina

ACTUALIZARE 6.50 Premierul japonez Fumio Kishida şi omologul său indian Narendra Modi au cerut sâmbătă încetarea imediată a violenţelor din Ucraina după invazia rusă.


Într-o declaraţie comună emisă după discuţiile la nivel înalt de la New Delhi, Kishida şi Modi au subliniat importanţa siguranţei şi a securităţii instalaţiilor nucleare din Ucraina şi s-au angajat să ia măsuri pentru a aborda criza umanitară din ţara devastată de război.Cei doi premieri au cerut "încetarea imediată a violenţei şi au remarcat că nu există altă opţiune decât calea dialogului şi a diplomaţiei pentru soluţionarea conflictului", a declarat reporterilor secretarul de externe indian, Harsh Vardhan Shringla, citind din document, notează dpa, citată de Agerpres.Editor : A.A.


Rusia și Ucraina vor avea luni, din nou, negocieri.Este a cincea rundă de discuții între echipele celor două țări, care vine după 25 zile de când a pornit invazia.În tot acest timp, rușii continuă să atace mai mult obiective civile decât militare.Duminică, o școală din Mariupol, în care se adăposteau peste 400 de refugiați, a fost bombardată, dar nu se știe încă numărul de victime, pentru că salvatorii pur și simplu nu pot ajunge acolo.Tot duminică, Kremlinul a anunţat că a tras din nou cu rachete hipersonice, de data asta ca să distrugă un depozit de combustibil din sudul Ucrainei, lângă Nikolaev.Au fost bombardamente și la Kiev.Rachetele au căzut peste o zonă rezidențială din vestul capitalei ucrainene, aflată aproape de Irpin.Ucraina, ziua 25 a invaziei ruse Foto: Profimedia Images Deschide galeria foto

Rușii atacă ținte civile

Așa cum face de multe zile, primarul Kievului, Vitali Kliciko, a mers personal pe teren și a filmat distrugerile cu propriul telefon mobil relatând despre ce vede: „Acesta este cartierul Sviatoșinski din Kiev.


Vedem aici efectele așa-numitei „lumi rusești”.Aici este o grădiniță.Aici este un crater uriaș.Clădirea aceasta este în ruine.Ferestrele sunt toate sparte: Câteva mașini au ars”.Relatările primarului sunt susținute de martorii oculari ai evenimentelor.„Tocmai ieșisem din bucătărie și eram pe hol.Nu puteam să aud nimic, absolut nimic.Nu a fost niciun avertisment.Suflul m-a lovit în spate.Aveam ceai fierbinte în mâini.Nici nu știu cum am supraviețuit”, povestește o femeie.La Irpin, rachetele au căzut peste un seminar religios, un cămin cultural și un loc de joacă pentru copii.„Bombardează, la fel, zone rezidențiale și la Harkov, la Mariupol și la Cernihov”, spune Vitali Kiliciko.Mariupol, oraș-cheie pentru planurile Rusiei, este bombardat fără încetare

Lupte crâncene se dau pe străzile din Mariupol pe care rușii îl atacă de aproape trei săptămâni.


Acest oraș-port la Marea Azov i-ar asigura Kremlinului mult doritul culoar terestru între Donbas și peninsula Crimeea.Mariupol este acum înconjurat din toate părțile de invadatori.În Mariupol, rușii au atacat tot ce le-a stat în cale, inclusiv clădiri rezidențiale, școli sau grădinițe.„Continuă să atace, cu artilerie, cu raiduri aeriene, sunt constant focuri de armă.Acum sunt lupte, se trage chiar în oraș”, confirmă Pavlo Kirilenko, guvernatorul din Mariupol.Tot în Mariupol, invadatorii au bombardat Școala de Arte, unde se refugiaseră peste 400 de oameni.Se fac eforturi disperate pentru a ajunge la ei.Linia frontului este practic înghețată după trei săptămâni

„Putin și Kremlinul sunt criminali de război, comit crime de război și atacă intenționat populația ucraineană.


Rusia a comis aproape toate crimele de război posibile pe care umanitatea le-a văzut de la cel de-Al Doilea Război Mondial.Numărul victimelor civile este mult mai mare decât cel al forțelor armate ale Ucrainei”, a declarat Olga Ștefanișina, vicepremier al Ucrainei.Kremlinul spune că a folosit din nou rachete hipersonice și de croazieră, în timp ce Kievul subliniază că Rusia nu reușește, nici după mai bine de trei săptămâni, să obțină victorii categorice și să avanseze.„Linia frontului este practic înghețată.Ambele părți fac manevre tactice deoarece nici noi, nici rușii, nu avem suficientă forță să avansăm.Ambele părți fac operațiuni tactice cu ajutorul rezervelor și fac atacuri punctuale.Dar atacurile noastre au mai mult succes”, susține Oleksei Arestovici, consilier al președintelui ucrainean Volodimir Zelenski.


Editor : Luana Pavaluca


Oleksii Reznikov, ministrul ucrainean al Apărării, a postat un mesaj sfidător la adresa Rusiei joi, când se împlinește o lună de la începutul invaziei în Ucraina.„O lună de la începutul celui mai mare război din secolul 21.Ucraina nu a fost cucerită în 3 zile.Ucraina nu va fi niciodată cucerită.Armata eroică a Ucrainei va demilitariza invadatorii ruși.Criminalii de război vor fi trași la răspundere.Sprijinul internațional va continua.Va fi pace din nou.Lumea va fi sigură.Glorie Ucrainei”, a scris ministrul Oleksii Reznikov joi într-o postare pe Twitter.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Pe 24 februarie, Rusia a declanșat invazia armată a Ucrainei, după câteva luni în care a masat peste 150.000 de soldați și echipamente militare în apropiere de granițele Ucrainei, pe care a înconjurat-o din trei părți.


Ceea ce se credea a fi o agresiune pentru capturarea definitivă a regiunilor Donețk și Lugansk din estul țării s-a transformat într-un război total, în care Rusia a atacat nu numai infrastructura militară a Ucrainei, ci și zone civile din orașe - spitale, școli, clădiri de locuințe.Ofensiva Rusiei a întâmpinat însă o rezistență dură din partea ucrainenilor, care au beneficiat de sprijin solid din partea Occidentului (arme și echipamente), astfel c, la o lună de la declanșarea invaziei, Rusia nu poate raporta cuceriri majore, principalele orașe fiind încă sub controlul ucrainenilor.Mai mult, în unele zone se înregistrează chiar ofensive ale ucrainenilor, care îi împing înapoi pe soldații ruși.Editor : B.P.


"Am îmbătrânit cu zece ani", spune Olena Zelenska, soţia preşedintelui ucrainean Volodimir Zelenski, într-un mesaj video transmis la o lună de la începutul războiului în care au murit 121 de copii, iar sute de mii de oameni sunt blocați în Mariupol, Kiev și Harkov."Oamenii care au avut case, locuri de muncă și planuri chiar ieri au pierdut totul simultan - iar acum depind de ajutorul umanitar", spune prima doamnă a Ucrainei."Exact acum o lună, am fost treziți de sunetele exploziilor care nu s-au mai oprit de atunci.Ne-am trezit într-o realitate diferită, unde războiul a venit în casele noastre.Timpul zboară altfel în război.Am îmbătrânit cu zece ani.Am învățat să diferențiem sunetele artileriei care vin în timpul bombardamentului.Nu ne-am confruntat doar cu un agresor rus - am întâlnit criminali de război care ucid în mod deliberat civili", a transmis Olena Zelenska, într-un mesaj emoționat postat pe Facebook, împreună cu un clip care arată zone întregi din Ucraina, devastate de bombardamente.


Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

"El ucide copii — o sută douăzeci și unu de copii morți — o sută două zeci și una de răni ale inimilor noastre care nu se vor vindeca niciodată.Civilii uciși de bombardamentele inamice zac în mormintele comune din Mariupol, Irpen, în curțile propriilor case.Sute de mii dintre oamenii noștri sunt lipsiți de orice mijloc de comunicare de către inamic - în subsolurile regiunilor Mariupil, Kyiv și Harkiv.Peste zece milioane de refugiați au fost obligați să se mute în alte regiuni sau țări.Oamenii care au avut case, locuri de muncă și planuri chiar ieri au pierdut totul simultan - iar acum depind de ajutorul umanitar.


Treisprezece distruse și 246 de spitale bombardate sunt, de asemenea, viața cuiva, deoarece li s-a luat dreptul de a primi tratamentul necesar.Șase medici au fost uciși, iar șaisprezece au fost răniți.Totuși, medicii noștri continuă să salveze vieți chiar și în aceste condiții dure.Și peste 15.000 de bebeluși s-au născut în subsolurile spitalului.291 de școli au fost avariate sau demolate.Totuși, copiii nostri studiază în adăposturi anti-bombă pentru că vor avea nevoie de cunoaștere în viața lor liniștită, pe care fără îndoială le vor avea curând.Atâta timp cât trăim, există întotdeauna acel „încă.Cât trăim, putem reconstrui ceea ce a fost distrus; putem vindeca suferința și putem deveni versiuni mai bune și mai puternice ale noastre.Astfel, trebuie să trăim!


Luna aceasta am descoperit ceva despre noi.Am învățat cum ne unim într-o clipă și ripostăm.Cât de altruist ajutăm și împărtășim puținul pe care îl avem.Că nu renunțăm niciodată.Am demonstrat cât de mult ne iubim familiile și prietenii.Cât de mult ne prețuim orașele și străzile iubite.Cu câtă pasiune ne iubim țara.Și că toți suntem ucraineni - indiferent de regiune, naționalitate sau limbă.Vreau să mă înclin în fața voastră a tuturor - indiferent dacă aveți în prezent o armă sau un copil.Pentru că voi salvați Ucraina și întreaga lume: acest război este la marginea Europei.Mulțumesc Lumii și Europei, care înțeleg asta și au devenit tutori pentru femeile și copiii noștri.Încă auzim exploziile în afara ferestrei noastre.Dar vor deveni artificiile noastre victorioase foarte curând", este mesajul Olenei Zelenska.


Editor : G.M.


Ministrul de externe al Ucrainei, Dmitro Kuleba, a făcut apel la clienții și afacerile din jurul lumii să boicoteze Grupul Renault, companie auto care nu s-a retras din Rusia, după ce aceasta a invadat Ucraina.„Renault refuză să se retragă din Rusia.Nu că ar trebui să surprindă pe cineva când Renault sprijină un război de agresiune brutal în Europa.Însă greșelile trebuie să vină cu un preț, în special când se repetă.Fac apel la clienții și afacerile din lume să boicoteze Grupul Renault”, a scris, pe Twitter, ministrul ucrainean de externe, Dmitro Kuleba.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Volodimir Zelenski a vorbit miercuri în parlamentul francez și a îndemnat firmele franceze, inclusiv producătorul de automobile Renault, grupul de supermarketuri Auchan și retailerul de bricolaj Leroy Merlin, să părăsească Rusia.


Totodată, președintele ucrainean a făcut recurs și la istoria franceză, invocând în discursul său și bătălia de la Verdun.Oficialii Renault anunţaseră anterior că iau în considerare din nou suspendarea producţiei la fabrica din Moscova din cauza dificultăţilor logistice.Editor : Alexandru Costea


Confidenţialitatea ta este importantă pentru noi.Vrem să fim transparenţi și să îţi oferim posibilitatea să accepţi cookie-urile în funcţie de preferinţele tale.De ce cookie-uri?Le utilizăm pentru a optimiza funcţionalitatea site-ului web, a îmbunătăţi experienţa de navigare, a se integra cu reţele de socializare şi a afişa reclame relevante pentru interesele tale.Prin clic pe butonul "DA, ACCEPT" accepţi utilizarea modulelor cookie.Îţi poţi totodată schimba preferinţele privind modulele cookie.Da, accept

Modific setările

Informaţii suplimentare


Rusia a lansat 1.100 de rachete, de la începutul războiului în Ucraina, estimează Pentagonul.În teren nu sunt multe schimbări de la o zi la alta.Trupele din zona capitalei încă sunt la aproximativ 15 kilometri dinspre nord-vest și aproximativ 30 dinspre est.La Mariupol, ruşii au continuat să atace intens cu focuri de artilerie, dar şi cu lovituri de la mare distanţă.Oficialii americani spun că apărarea ucraineană a reuşit, în ultimele zile, să recâştige teren în unele zone de conflict.Live Textul Digi24.ro care a acoperit evenimentele din Ucraina poate fi urmărit AICI.Boris Johnson: Putin „a depășit limita barbariei” în războiul din Ucraina

ACTUALIZARE 22:47 Vladimir Putin „a depășit deja limita barbariei” în atacul său asupra țării vecine, le-a spus Boris Johnson miniștrilor săi, miercuri, în condițiile în care guvernul britanic primește constant apeluri pentru a permite refugiaților ucraineni să vină în Regat, scrie The Independent.


Premierul britanic le-a spus membrilor cabinetului său, miercuri că Occidentul „nu ar trebui să mai ezite în a accentua sancțiunile și în a oferi mai mult ajutor militar Ucrainei”.O jurnalistă din Rusia a fost ucisă de bombardamentele armatei ruse în Kiev

ACTUALIZARE 21:42 O jurnalistă din Rusia a murit în Kiev, în timp ce filma distrugerile produse de bombardamentele armatei ruse, informează The Guardian.Oksana Baulina, video-jurnalistă la unul dintre puținele site-uri de știri independente care au mai rămas în Rusia după asaltul asupra libertății presei inițiat de dictatorul de la Kremlin.Baulina și un alt civil au murit, în timp ce două alte persoane care îi acompaniau au fost răniți și spitalizați.Baulina era corespondent în Ucraina și a relatat din Liov și Kiev.


Anterior, jurnalista a fost încarcerată pentru scurtă vreme, după ce poliția rusă a luat cu asalt sediul unui ONG anti-corupție din Rusia, acolo de unde Baulina transmitea în direct.După ce autoritățile ruse au declarat organizația respectivă drept „extremistă”, Baulina a părăsit țara și a continuat să lucreze din străinătate pentru publicația The Insider, specializată în investigații, fact-checking și analize politice.The Insider a anunțat moartea jurnalistei, precizând și că va continua să relateze din Ucraina, inclusiv despre crimele de război ale armatei ruse și despre bombardamentele asupra zonelor civile și rezidențiale care au dus la moartea unui număr uriaș de civili dar și de jurnaliști.Oksana Baulina, jurnalista rusoaică ucisă de bombardamentele armatei ruse în Kiev.


Foto: Captură The Insider

Noi bombardamente în Cernihiv

ACTUALIZARE 21:25 Orașul Cernihiv, unul dintre cele mai bombardate orașe din Ucraina, de la începutul invaziei rusești, a fost lovit din nou de rachete, miercuri seară.Zelenski le-a vorbit parlamentarilor francezi și a criticat companiile franceze care încă își desfășoară activitatea în Rusia.„Știți cine este vinovat”

ACTUALIZARE 18:55 Volodimir Zelenski a vorbit marți în parlamentul francez și a îndemnat firmele franceze, inclusiv producătorul de automobile Renault, grupul de supermarketuri Auchan și retailerul de bricolaj Leroy Merlin, să părăsească Rusia.Totodată, președintele ucrainean a făcut recurs și la istoria franceză, invocând în discursul său și bătălia de la Verdun.„Renault, Auchan, Leroy Merlin trebuie să înceteze să mai fie sponsori ai maşinii ruse de război, să oprească finanţarea uciderii copiilor şi a femeilor şi a violurilor.


Companiile franceze trebuie să iasă de pe piaţa rusă”, le-a spus Zelenski parlamentarilor francezi.Invocând o traumă națională specific franceză, așa cum a făcut în parlamentele altor națiuni, liderul ucrainean a spus că imaginile cu orașe devastate precum Mariupol „amintesc de ruinele de la Verdun” (Bătălie din timpul Primului Război Mondial, care a mai fost numită și „Abatorul” deoarece numărul de morți, răniți și dispăruți se ridică la 700.000 de persoane - n.red.).„Armata rusă nu face nicio distincție între ținte.Ei distrug zone rezidențiale, spitale, școli, universități.Nu țin cont de conceptele de crime de război”, a adăugat președintele Ucrainei.Totodată, invocând faptul că supraviețuitorii Holocaustului mor în atacurile rusești în țara sa, Zelenski a adăugat și că Europa nu a mai văzut de 80 de ani ceva asemănător cu ceea ce se întâmplă acum în Ucraina.


Războiul din Ucraina și sosirea refugiatilor ucraineni cresc tensiunile etnice în țările baltice

ACTUALIZARE 17:28 Sosirea în ţările baltice a zeci de mii de ucraineni care au fugit din calea invaziei ruse obligă autorităţile locale să gestioneze probleme logistice, dar şi să protejeze refugiaţii de ostilitatea susţinătorilor Rusiei din rândul numeroasei populaţii rusofone din Letonia şi Estonia.Ruşii formează aproape un sfert din populaţia Letoniei şi Estoniei, dar numai aproximativ 5% din cea a Lituaniei, foste republici sovietice acum membre ale UE şi NATO.O zonă din estul Estoniei este predominant rusofonă (vorbitoare de limbă rusă - n.red.), astfel că refugiaţii ucraineni sunt reticenţi să meargă acolo.Până să înceapă războiul din Ucraina, relaţiile etnice în aceste ţări au fost în general paşnice.


Dar un sondaj publicat la începutul lunii martie în Letonia a arătat că, în timp ce 90% dintre cetăţenii letoni care au ca limbă maternă letona sunt de partea Ucrainei, procentul celor care spun acelaşi lucru în rândul populaţiei rusofone este de numai 22%.Charles Michel: Trebuie să ne asigurăm că Putin va fi învins.Sancțiunile trebuie să fie dureroase pentru Rusia, nu pentru noi înșine

ACTUALIZARE 17:08 Președintele Consiliului European Charles Michel a declarat, într-un interviu pentru CNN, că Occidentul trebuie să se asigure că „Putin va fi învins”.„Trebuie să fie scopul nostru comun”, spune Michel.Oficialul european a precizat că UE a adoptat „sancțiuni fără precedent”, însă a recunoscut că Europa este dependentă de Rusia pentru aprovizionarea cu energie.


Michel a spus și că a vorbit cu Zelenski și președintele rus de mai multe ori de când Rusia a invadat Ucraina, în speranța că îi va ajuta să ajungă la „o încetare a focului și să facă posibilă o cale sinceră pentru a negocia”.„Este extrem de dificil, pentru că nu suntem siguri că guvernul rus este sincer”, a adăugat Charles Michel.„Nu suntem naivi, credem că rușii încearcă să atace pentru a-și consolida pozițiile în negocieri”, a mai subliniat președintele Consiliului European.Un cunoscut regizor ucrainean din Crimeea luptă împotriva invadatorilor ruși în pădurile din jurul Kievului

ACTUALIZARE 17:04 Regizorul ucrainean Oleg Sentsov a stat cinci ani într-o închisoare din Rusia pentru că a protestat împotriva anexării Crimeei.Acum, Sentsov, un etnic rus născut în orașul Simferopol din Crimeea, s-a întors în Ucraina și caută să se răzbune pe forțele invadatoare ruse din prima linie a frontului.


„Nu contează dacă ești realizator de filme sau șofer de autobuz sau un simplu muncitor – suntem soldați cu toții.”

Câștigătorul premiului Saharov pentru apărarea drepturilor omului a lăsat camera de filmat deoparte și s-a înarmat pentru a participa la apărarea Ucrainei.„Luptele astea nu sunt așa cum ți le imaginezi din filme”, a spus Sentsov, îmbrăcat în camuflaj și cu o căciulă pe cap.Comisia Europeană: Companiile europene afectate de sancțiunile împotriva Rusiei vor putea accesa mai ușor ajutoare de stat

ACTUALIZARE 16:50 Companiile europene afectate de sancţiunile impuse Rusiei, după invadarea Ucrainei, pot obţine ajutoare de stat în valoare de până la 400.000 de euro, conform unor noi reguli mai relaxate privind ajutoarele de stat prezentate miercuri de Comisia Europeană.


Potrivit Executivului comunitar, statele membre vor putea să instituie scheme de ajutor în valoare de până la 35.000 euro pentru întreprinderile afectate de criză care au activităţi în sectoarele agriculturii, pescuitului şi acvaculturii şi scheme de ajutor în valoare de până la 400.000 euro per întreprindere, pentru întreprinderile afectate de criză care îşi desfăşoară activitatea în oricare dintre celelalte sectoare.Banca Centrală a Rusiei: Tranzacțiile bursiere limitate vor fi reluate din 24 martie

ACTUALIZARE 16:43 Banca Centrală a Rusiei a anunţat miercuri că tranzacţiile pe unele pieţe de valori vor fi reluate joi, după o pauză de aproape o lună, 33 de valori mobiliare urmând să fie tranzacţionate la Bursa de la Moscova pentru o perioadă limitată de timp, fiind interzisă vânzarea în lipsă (short selling), transmite Reuters.


Tranzacţionarea acţiunilor principalelor companii, inclusiv băncile de stat Sberbank şi VTB şi giganţii din energie Rosneft şi Gazprom, va avea loc în intervalul 06:50 - 11:00 GMT, a informat Banca Centrală a Rusiei.Autorităţile ruse au refuzat până acum să redeschidă Bursa de la Moscova, de teama unui cataclism bursier în urma sancţiunilor occidentale fără precedent impuse economiei ruse.De la lansarea ofensivei ruseşti în Ucraina, la 24 februarie, rubla rusească s-a prăbuşit la un minim istoric în raport cu dolarul american.În replică la sancţiunile occidentale, Banca Centrală a Rusiei a dublat dobânda de bază până la 20%.Ultima dată când au avut tranzacţii la Bursa de la Moscova a fost pe 25 februarie, notează Agerpres.Luni au fost reluate tranzacţiile cu titluri de stat emise de Guvernul rus (OFZ).


Tranzacţiile pe piaţa derivatelor cu contracte la Bursa de la Moscova şi tranzacţionarea acţiunilor individuale, incluse în indicele Bursei de la Moscova, vor avea loc în intervalul 07:00 - 11:00 GMT.Vinerea trecută, guvernatorul Băncii Centrale a Rusiei, Elvira Nabiullina, a spus că instituţia pe care o conduce va achiziţiona obligaţiuni guvernamentale pentru a limita volatilitatea de pe piaţa obligaţiunilor.Kuleba cere sancțiuni pentru „propagandiştii televiziunii ruse”

ACTUALIZARE 16:38 Ministrul de externe al Ucrainei, Dmitro Kuleba, a făcut apel către Occident să îi sancţioneze pe "propagandiştii televiziunii ruse", miercuri, cu o zi înainte de summiturile NATO şi UE ce au ca temă principală invadarea Ucrainei de către Rusia.„Propagandiştii televiziunii ruse sunt mai răi decât piloţii ruşi.


Piloţii măcar riscă să fie doborâţi (...) Sancţionaţi-i pe fiecare dintre ei", a cerut Kuleba într-un mesaj postat pe Twitter.„Blocaţi întreaga propagandă rusă toxică şi pe cei care o susţin", a mai solicitat șeful diplomației de la Kiev.„Capetele vorbitoare dorm în siguranţă, apoi intră în direct şi cer atacuri nucleare sau invadarea unor membri ai NATO", a mai transmis Dmitro Kuleba.Anatoli Ciubais, fostul consilier special al lui Vladimir Putin, a fugit din Rusia

ACTUALIZARE 16:33 Anatoli Ciubais, considerat unul dintre cei mai importanţi reformatori liberali ai Rusiei, a renunţat la postul de reprezentant special al preşedintelui Vladimir Putin pentru relaţii cu organizaţiile internaţionale și a părăsit teritoriul Federației Ruse.Potrivit unei surse citate de Reuters, care a făcut dezvăluirea sub acoperirea anonimatului, Anatoli Ciubais nu intenţionează să se întoarcă în ţară.


Ciubais, considerat arhitectul reformelor economice post-sovietice, a fost mai demult şeful de cabinet al preşedintelui rus Boris Elţin.El a fost numit în postul de reprezentant special al lui Vladimir Putin pentru relaţii cu organizaţiile internaţionale în 2020, după ce a demisionat din funcţia de preşedinte al companiei de stat în domeniul tehnologiilor RUSNANO, pe care a condus-o din 2008.În funcţia de reprezentant special, Ciubais avea sarcina de a atinge „obiective de dezvoltare durabilă”.Berlinul anunţă că livrează Ucrainei rachete de concepție sovietică, din arsenalul fostei Republici Democrate Germane

ACTUALIZARE 16:30 Ministrul german de Externe a anunțat miercuri că, după o perioadă de întârziere, noi livrări de rachete Strela, care se aflaseră în inventarul armatei din fosta Republică Democrată Germană (RDG), sunt în drum spre Ucraina.


„Noi suntem unul dintre cei mai mari furnizori de arme în această situaţie, aceasta nu ne face mândri, însă aceasta este ceea ce trebuie să facem pentru a ajuta Ucraina”, a adăugat șefa diplomației germane, Annalena Baerbock.Citește și: Închiderea termocentralelor pe cărbune ar putea fi suspendată în Germania pentru a reduce dependența de importurile rusești

Mesajul președintelui Klaus Iohannis înainte de summitul UE la care va participa și Joe Biden

ACTUALIZARE 16:27 Președintele României, Klaus Iohannis, va participa, joi și vineri, la reuniunea Consiliului European care se va desfășura la Bruxelles.La reuniunea Consiliului European va participa și Președintele Statelor Unite ale Americii, Joe Biden, liderii europeni având în vedere noi sancțiuni împotriva Rusiei.


„Agenda de discuții a Consiliului European vizează, în principal, evoluțiile de securitate din Ucraina, cu accent pe sprijinul acordat de către Uniunea Europeană Ucrainei în plan politic, financiar, material și umanitar.Vor fi abordate și modalitățile de sprijin în plan european a refugiaților ucraineni, facilitate de utilizarea mecanismului de protecție temporară.(...) La reuniunea Consiliului European a fost invitat să participe și Președintele Statelor Unite ale Americii, Joe Biden, ca o reconfirmare a unității și a coordonării transatlantice strânse în contextul de securitate actual generat de agresiunea Rusiei împotriva Ucrainei”, se arată într-un comunicat al Administrației Prezidențiale.Putin obligă „țările neprietenoase cu Rusia” să plătească gazul importat în ruble rusești

ACTUALIZARE 16:24 Vladimir Putin a anunţat, miercuri, că Rusia nu va mai accepta plăţi în dolari sau euro pentru livrările sale de gaze naturale către țările europene şi a dat termen autorităţilor de la Moscova o săptămână să pună la punct un nou sistem de plăţi în ruble.


„Am luat decizia de a pune în practică un ansamblu de măsuri pentru a trece la plata în ruble a gazului nostru livrat ţărilor ostile şi a renunţa în toate plăţile la devizele compromise", a declarat Putin la o şedinţă de guvern, precizând că aceasta este o reacţie la îngheţarea activelor Rusiei în Occident, în urma sancţiunilor impuse Moscovei după atacul asupra Ucrainei.Stoltenberg: Rusia nu poate câștiga un război nuclear

ACTUALIZARE 16:20 Secretarul general al NATO a avertizat, miercuri, Rusia să nu mai folosească retorica nucleară.„Rusia nu poate câștiga un război nuclear.Retorica nucleară contrazice flagrant acordurile internaționale pe care Rusia le-a semnat”, a spus Jens Stoltenberg, într-o conferință de presă.„Rusia trebuie să înceteze cu retorica nucleară”, a spus Stoltenberg făcând apel la „responsabilitate” și adăugând că orice utilizarea a armelor nucleare va duce la extinderea conflictului dincolo de granițele Ucrainei.


Jens Stoltenberg: NATO va aproba joi patru noi grupuri de luptă în România, Bulgaria, Ungaria și Slovacia

ACTUALIZARE 16:16 NATO va desfăşura patru noi grupuri de luptă în Bulgaria, România, Ungaria şi Slovacia, pentru a-şi consolida apărarea pe flancul său estic contra Rusiei, a anunţat miercuri secretarul general al Alianţei Nord-Atlantice, Jens Stoltenberg.„Liderii NATO vor decide la summitul lor mâine (joi) să consolideze poziţia de apărare cu patru noi grupuri de luptă în Bulgaria, în România, în Ungaria şi în Slovacia, aducând la opt grupările tactice desfăşurate de la Marea Baltică la Marea Neagră”, a declarat Stoltenberg într-o conferinţă de presă la sediul Alianţei de la Bruxelles.Pentagon: „Ucrainenii se apără foarte inteligent”

ACTUALIZARE 15:08 Ucraina a apărat anumite părți ale țării „foarte inteligent, foarte creativ”, a declarat marți purtătorul de cuvânt al Pentagonului, John Kirby, care a adăugat că SUA „au văzut indicii că ucrainenii au trecut mai mult la ofensivă acum”, potrivit BBC.


„Ucrainenii s-au apărat foarte inteligent, foarte agil, foarte creativ.Am văzut indicii că ucrainenii au trecut mai mult la ofensivă acum.I-am văzut până acum în anumite locuri, în special în sud lângă Herson, cum au încercat să recâștige teritoriul”, a declarat Kirby, într-o conferință de presă.Kirby a adăugat că forțele ucrainene plănuiseră contraatacuri și că acum „se mișcă în această direcție”.„Ucrainenii pun o apărare foarte rigidă… rușii nu au atins niciunul dintre obiectivele strategice pe care și le-au propus să le cucerească – sau cu siguranță nu fără pierderi”, a adăugat Kirby.„Nu putem număra cadavrele.Este un coşmar ceea ce se întâmplă aici”

ACTUALIZARE 14:30 Rusia comite un „genocid” în Ucraina, a avertizat primarul capitalei ucrainene Kiev, Vitali Kliciko, în timpul unei videoconferinţe cu oficialii oraşului german München, pe care i-a îndemnat să facă presiuni asupra guvernului federal pentru a tăia toate legăturile economice cu Rusia, potrivit DPA.


„Rusia investeşte fiecare euro, fiecare cent, în armata sa”, le-a spus Kliciko oficialilor de la München, oraş înfrăţit cu capitala Ucrainei.„Ei distrug populaţia civilă.Ei ne distrug ţara”, a afirmat edilul şef al Kievului, subliniind că bombele pe care ruşii le folosesc ucid totul pe o rază de 500 de metri, descriind aceasta drept un atac nu asupra armatei, ci asupra civililor.„Nu putem număra cadavrele.Este un coşmar ceea ce se întâmplă aici”, a denunţat Kliciko.În acest context, un cartier rezidenţial din nord-vestul Kievului a fost miercuri dimineaţă ţinta unui bombardament rusesc, soldat cu patru răniţi şi care a avariat mai multe locuinţe, conform unor surse concordante, citate de AFP.Tiruri de artilerie s-au abătut în cursul dimineţii asupra cartierului Nivki, zona cea mai apropiată de linia frontului la aproximativ cinci kilometri distanţă.


O casă a fost distrusă în totalitate, fiind cuprinsă de flăcări, iar mai multe imobile au fost lovite de schije, geamurile fiind făcute ţăndări.Vitrinele magazinelor din vecinătate s-au spart de asemenea, în timp ce coroanele arborilor din cartier au fost spulberate.Patru persoane au fost rănite în urma acestui bombardament, indică într-un comunicat administraţia capitalei ucrainene.„Inamicul a bombardat din nou.(...) Cartierul Şevcenkovski a fost supus unor tiruri în cursul dimineţii.Echipele de intervenţie sunt în prezent la faţa locului şi încearcă să stingă mai multe incendii care au cuprins locuinţe particulare şi clădiri înalte”, a indicat primăria Kievului.Capitala ucraineană a fost ţinta mai multor bombardamente de la începutul invaziei ruse în 24 februarie, iar trupele ruse şi-au făcut simţită prezenţa la periferia de nord-vest şi de est a Kievului.


Înaintarea lor a fost oprită de atunci de către forţele ucrainene, în special în jurul localităţii Irpin (nord-vest), unde de acum jurnaliştii nu mai au acces.În total de 228 de persoane, între care 65 de civili (inclusiv 4 copii), au fost ucise la Kiev de la începutul invaziei, potrivit primăriei.În ultimele zile, trupele ruse au bombardat sporadic capitala ucraineană şi se pare că tirurile au vizat în special obiective militare, cum ar fi racheta care a lovit duminică seara un centru comercial dintr-un alt cartier din nord-vestul Kievului, unde Moscova pretinde că forţele ucrainene ascundeau componente şi muniţie de artilerie, notează AFP.Fragmente de rachete, doborâte de apărarea antiaeriană ucraineană, au avariat clădiri şi au provocat victime civile.


Armata rusă recurge de asemenea la drone „sinucigaşe” sau care lansează bombe împotriva Kievului, împânzit de puncte de control, tranşee şi posturi de luptă amenajate la fiecare colţ de stradă.Viaţa de zi cu zi a locuitorilor care au rămas în oraş, dintre care cei mai mulţi sunt bărbaţi mobilizaţi în armată şi unităţile de voluntari, este marcată de sirenele de alarmă, mai frecvent la căderea nopţii sau dimineaţa devreme, care îi îndeamnă să meargă în adăposturile subterane.MAE rus spune că au fost organizate până acum două schimburi de prizonieri

ACTUALIZARE 14:20 Ministerul Afacerilor Externe al Federaţiei Ruse a anunţat miercuri că au fost organizate două schimburi de prizonieri între Rusia şi Ucraina, fără a preciza nici data când au avut loc acestea, nici numărul de prizonieri vizaţi, informează AFP, potrivit Agerpres.


"Ministerul Apărării al Rusiei organizează zilnic coridoare umanitare şi evacuări de civili din localităţi.Mai mult, au avut loc două schimburi de prizonieri între Rusia şi Ucraina", a anunţat, fără a face mai multe precizări, Ministerul de Externe rus într-un comunicat, denunţând luările de poziţie ale Uniunii Europene (UE) la adresa Moscovei şi a ofensivei sale militare asupra ţării vecine.Luni, Tatiana Moskalkova, delegata pentru drepturile omului la Kremlin, a evocat un schimb în Ucraina a nouă prizonieri ruşi contra lui Ivan Fedorov, primarul oraşului ucrainean Melitopol, cucerit de Moscova.Zelenski a vorbit în parlamentul din Tokyo

ACTUALIZARE 13.50 Preşedintele ucrainean Volodimir Zelenski a cerut miercuri Japoniei să crească presiunea sancţiunilor asupra Rusiei prin introducerea unui embargou comercial asupra mărfurilor ruseşti.


În discursul său, președintele ucrainean a criticat ONU și a invocat amintirile despre dezastrul nuclear de la Fukushima și atacul chimic comis în anii ‘90 la metroul din Tokyo.Adresându-se parlamentului de la Tokyo prin legătură video, Zelenski a mulţumit Japoniei pentru că, printre ţările asiatice, este lider în condamnarea invadării Ucrainei de către Rusia şi introducerea de sancţiuni, scrie Reuters.Canada cere întărirea flancului nordic al NATO

ACTUALIZARE 13.10 Războiul din Ucraina a schimbat radical situaţia inclusiv în Arctica, unde colaborarea cu Rusia a fost întreruptă.Pe acest „flanc nordic al NATO”, Canada vrea să-şi întărească apărarea, informează miercuri AFP, potrivit Agerpres.„Trebuie să facem mai mult, trebuie să-i echipăm mai bine pe militarii noştri, pentru că ameninţarea este acolo”, a declarat luni şefa diplomaţiei canadiene Melanie Joly cu privire la Arctica, evocând o lume care „s-a schimbat după 24 februarie şi după invazia rusă” în Ucraina.


„Ştim că nu mai suntem atât de în siguranţă, atât de insulari aici, în America de Nord şi în Canada, ca înainte”, a explicat recent generalul Wayne Eyre, comandantul Forţelor Armate canadiene, potrivit căruia „marele Nord este un domeniu de preocupare-cheie”.În acest context, ministrul canadian al apărării, Anita Anand, care preconizează să se deplaseze în Arctica în viitorul apropiat, a promis să „modernizeze” forţele armate ale Canadei.În 2021, cheltuielile pentru apărare ale Canadei reprezentau circa 1,4% din PIB, un buget pe care Anand intenţionează să-l majoreze la aproape 2%.Kievul cere Occidentului să-i livreze arme ofensive

ACTUALIZARE 13.00 Șeful de cabinet al preşedintelui ucrainean Volodimir Zelenski a îndemnat ţările occidentale să livreze Kievului „arme ofensive”, un „mijloc de disuasiune” în faţa Moscovei, înaintea summit-ului extraordinar NATO consacrat invaziei ruse în Ucraina.


„Forţele noastre şi cetăţenii noştri rezistă cu un curaj supraomenesc, însă un război nu poate fi câştigat fără arme ofensive, fără rachete cu rază medie de acţiune, care pot fi un mijloc de disuasiune”, a pledat Andrii Iermak într-o înregistrare video publicată marţi pe Telegram și preluată de AFP, potrivit Agerpres.„Fără un program de tip 'Lend-Lease', nu ne putem apăra”, a mai spus Andrii Iermak, șeful de cabinet al lui Volodimir Zelenski, cu referire la programul de armament pus în aplicare de SUA la începutul celui de-Al Doilea Război Mondial pentru a ajuta militar ţările aliate.„Este imposibil să te aperi eficient vreme îndelungată fără un sistem de apărare aeriană fiabil, capabil să doboare rachete inamice cu rază lungă de acţiune”, a argumentat Iermak.


Cu toate acestea, „nu ni se dau” arme ofensive, a deplâns Iermak.„După cum nu ni se dau avioane”, a adăugat el, o cerere care a fost respinsă sistematic de Occident, care nu vrea să intervină militar în Ucraina, de teama extinderii conflictului cu Rusia.„Această teamă de escaladare este de înţeles, însă ea nu va ajuta”, a mai spus el.ACTUALIZARE 12.50 China s-a declarat împotriva excluderii Rusiei de la viitorul summit G20, avută în vedere de SUA și de aliații occidentali în urma războiului declanșat în Ucraina."Rusia este un stat membru important al G20, niciun membru nu are dreptul să excludă un alt stat", a precizat purtătorul de cuvânt al diplomaţiei chineze, Wang Wenbin.Polonia va expulza 45 de diplomați ruși acuzați de spionaj

ACTUALIZARE 12.10 Serviciile poloneze de contraspionaj ABW au anunțat miercuri că au identificat 45 de diplomați ruși suspectați de spionaj și au cerut Ministerului de Externe să-i expulzeze, potrivit The Guardian.


Purtătorul de cuvânt al ABW, Stanislaw Zaryn, le-a spus miercuri reporterilor că „Agenția de securitate internă a întocmit o listă cu 45 de persoane care lucrează în Polonia sub acoperirea activităților diplomatice”, acuzând suspecții că derulau o activitate de spionaj îndreptată împotriva Poloniei.Citește și: Cum scapă oligarhii ruși de sancțiunile vestului.Oligarhul „preferat” al lui Putin și-a trecut miliardele în conturile surorii

Olaf Scholz: Ofensiva rusă în Ucraina „se împotmoleşte”

ACTUALIZARE 12.00 Ofensiva rusă în Ucraina „se împotmoleşte”, în pofida „distrugerilor pe care le provoacă zi după zi”, a declarat miercuri cancelarul german Olaf Scholz în Bundestag.„Adevărul este că războiul distruge Ucraina, dar, făcând război, Putin distruge şi viitorul Rusiei”, a afirmat Scholz, dând asigurări Kievului că poate „conta pe ajutorul” Germaniei.


Pe de altă parte însă, cancelarul a reafirmat că NATO nu va participa în mod direct la conflict.„Oricât de dificil ar putea fi, nu vom ceda cererilor pentru o zonă de excludere aeriană.NATO nu va pleca la război”, a dat asigurări Olaf Scholz.Citește și: Micul oraș ucrainean care a blocat marile planuri ale Rusiei."Și-au încărcat morții și au fugit, au lăsat în urmă cizme, șosete" (BBC)

Lavrov: Trimiterea de trupe de menţinere a păcii în Ucraina ar putea duce la o confruntare între NATO şi Rusia

ACTUALIZARE 11.50 Ministrul de externe rus Serghei Lavrov a avertizat miercuri că trimiterea unor forţe de menţinere a păcii în Ucraina poate conduce la o confruntare directă între NATO şi Rusia.Polonia a declarat săptămâna trecută că o misiune internaţională de pace ar trebui trimisă în Ucraina şi să i se dea mijloacele necesare pentru a se apăra.